AMALAN SEKOLAH 'SPOT CHECK' HAID - SHARIFAH AMANI & SHARIFAH ALEYA BERANG,  KONGSI KISAH

Di laman sosial ketika ini sedang hangat diperkatakan berhubung isu melibatkan pelajar perempuan yang didatangi haid terpaksa jalani pemeriksaan sama ada mereka memakai tuala wanita atau sebaliknya di sekolah.

Tertarik dengan isu yang dibangkitkan itu, pelakon dan pengacara Sharifah Aleya berkongsi pengalamannya beberapa kali berdepan situasi tersebut ketika di bangku sekolah.

Aleya atau nama sebenarnya Sharifah Aleya Syed Zainal Rashid Al Yahya, 38, menerusi Twitter miliknya turut mengakui situasi itu juga menjadi punca ibunya iaitu Fatimah Abu Bakar tidak menghantarnya ke sekolah berasrama.

"Ini mesti penyebab kenapa ibu saya berkeras tidak mahu saya ke sekolah berasrama. Walaupun hakikatnya saya masih berdepan situasi 'betul ke period? Nanti cikgu check baru tahu!' di sekolah harian biasa.

"Tapi kami akan terus pulang ke rumah, tak berani nak menipu. Takut kantoi. Sudah tentu saya pernah ditanyakan soalan terbabit beberapa kali.

Klik untuk gambar besar

"Saya hanya membalas What?, jadi ia dapat membantu saya mengekang isu itu rasanya. Sekiranya hal sama berlaku kepada anak perempuan saya, seseorang akan kena nanti," tulisnya.

Terdahulu, kecoh di media sosial apabila netizen meminta pandangan daripada Menteri di Jabatan Perdana Menteri (Hal Ehwal Agama), Datuk Seri Dr Zulkifli Mohamad Al-Bakri mengenai paksaan pelajar untuk mebuktikan mereka datang haid.

Difahamkan individu tersebut mahukan penjelasan apabila terdapat sesetengah sekolah yang memaksa pelajar perempuan membuktikan mereka dalam keadaan 'uzur' atau period.

Malah individu tersebut juga memberitahu terdapat sekolah yang didakwa tergamak meminta pelajar mencalit kemaluan mereka untuk menunjukkan darah kepada guru atau pengawas sekolah.

Menteri Pembangunan Wanita, Keluarga dan Masyarakat iaitu Datuk Seri Rina Mohd Harun yang terkejut dengan isu itu berkata dia memandang serius dengan amalan sesetengah guru yang melakukan pemeriksaan tersebut.

Dalam pada itu, Aleya turut menyanggah pertanyaan segelintir pengguna yang terdiri daripada kaum lelaki berkenaan tindakan memeriksa (dengan cara meraba) untuk mendapat kepastian.

"Jantan-jantan yang tanya 'kalau tak raba, macam mana nak pastikan pelajar tu period ke tak? Dengan segala hormatnya pergi mam*** sebelum kau jahanamkan hidup bini, anak perempuan, adik perempuan atau kakak kau. Bukan hak kau untuk cari kepastian," ujarnya.

Sementara itu, adik kepada Aleya iaitu pelakon Sharifah Amani turut mendedahkan dia pernah berdepan dengan situasi tersebut dan memberikan amaran kepada ustazah di sekolahnya.

"Dulu ustazah pernah nak periksa saya... kemudian saya teringat, mama cakap kalau ada sesiapa yang sentuh kita tanpa keizinan, kita boleh heret ke polis.

"Jadi saya jawab kat ustazah 'silalah ustazah kalau berani hadap polis'. Dia cuak kemudian lepaskan saya. Nasib baik mama ajar kami," kata Amani.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELAMAT LAHIRKAN BABY GIRL - YUSUF ISKANDAR AKHIRNYA BERGELAR ABANG

Yusuf Iskandar kini bergelar abang apabila isteri kepada pelakon Hairul Azreen, Hanis Zalika, selamat melahirkan puteri dan juga anak kedua mereka, petang semalam.

Saat manis itu telah dikongsikan bersama peminatnya di Instagram Hairul Azreen sendiri.

Untuk makluman, baby mereka itu diberi nama Alisa Aisyah dan lahir tepat jam 5.59 petang.

Tahniah diucapkan!

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HIDAP KANSER PERUT - EMMA AKMA MOHON MAAF, MINTA HALALKAN SUMBANGAN

"Terima kasih tidak terhingga kepada semua pihak yang sudi menderma sehingga berjaya dapat RM20,000 dalam tempoh empat hari. Walau RM1 pun saya sangat-sangat hargai kerana ia mampu selamatkan nyawa saya. Ia sekali gus membuatkan saya lebih bersemangat untuk melawan kesakitan ini.

"Alhamdulillah, saya juga dapat panggilan daripada Institut Kanser Negara (IKN) untuk menjalani pemeriksaan pada Khamis ini. Dengan jumlah sumbangan yang ada sekarang, saya takkan menunggu lama dan terus melakukan pemeriksaan itu.

Jika IKN boleh lakukan pembedahan, lagi saya bersyukur dan harap ia dapat dilakukan segera,"  kata pelakon Emma Akma, 52, yang memanjatkan kesyukuran tidak terhingga apabila jumlah sumbangan untuk menanggung kos pembedahan kanser perut dialaminya sudah mencecah lebih RM20,000.

Emma atau nama sebenarnya Noorakma Yunus berkata, sumbangan menerusi akaun banknya itu semakin meningkat selepas penderitaannya mendapat liputan media baru-baru ini. Malah, beberapa rakan artis turut tampil memberi bantuan kepadanya.

Pelakon drama 'Gerak Khas: The Finale' itu paling terharu apabila netizen sudi menyumbang secara ikhlas biarpun serendah RM1. Baginya, ia sudah cukup disyukurinya kerana mampu meringankan beban ditanggung.

Menurut Emma, dia kini berusaha menguatkan semangatnya meskipun dengan keadaan perut busung dialaminya semakin membesar. Dia juga meminta doa semua agar urusan kesihatannya dipermudahkan.

"Sekarang saya cuma mahu fokus untuk segerakan pembedahan dengan wang sumbangan yang ada. Ini kerana kalau ditangguh, ketumbuhan itu boleh pecah bila-bila masa dan membawa maut.

"Kalau misalnya tiba-tiba saya pergi, suami dan keluarga saya boleh gunakannya untuk urusan bayaran hutang serta pengebumian. Saya mohon maaf dan minta halalkan sumbangan kalian semua itu.

"Saya tak tahu bagaimana hendak membalas jasa baik semua yang sudah menghulurkan bantuan. Saya cuma mahu doa kamu semua agar saya diselamatkan serta urusan pembedahan dipermudahkan," ujarnya.

Emma ditemui di kediamannya hari ini sewaktu menerima sumbangan daripada wakil kumpulan artis veteran juga, Tukiman Radion dan Norlydiawati Shahibullah. Mereka tampil menziarah dan menyumbangkan cek bernilai RM1,050.

Menurut Tukiman, mereka sangat bersimpati dan ambil berat dengan penderitaan pelakon itu. Justeru, mereka berharap sumbang terbabit mampu meringankan bebannya.

"Apabila mendapat tahu berita Emma menghidap kanser perut, kami sepakat untuk mengumpul sumbangan daripada rakan artis lain. Kami tidak mahu nanti industri kita kehilangan seorang lagi pelakon berbakat," jelasnya.

Terdahulu, Emma tampil merayu bantuan orang ramai selepas disahkan menghidap kanser perut serta ketumbuhan cyst sebesar saiz bola sepak. Dia mengakui buntu kerana pembedahan segera ketumbuhan itu memerlukan kos sebanyak RM50,000.

Pelakon terbabit masih berharap dapat mengumpul sumbangan bagi mencapai kos yang diperlukannya. Sumbangan boleh dibuat menerusi akaun bank Maybank 162209987311 (Noorakma Yunus).

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'MERIAH BERSAMA' - SAJIAN ASTRO DI BULAN RAMADAN & RAYA

Ramadan bakal tiba lagi!

Astro buat julung kalinya mengangkat tema ‘Meriah Bersama’ bagi meraikan pelanggannya yang menjadi tulang belakang dalam kejayaan yang diraih sejak lebih dari dua dekad lalu di bulan Ramadan dan musim perayaan kali ini.

Menerusi tema tersebut, Astro menerapkan elemen keriangan menerusi kandungan hiburan yang bakal disajikan nanti. Sebuah saluran khas ‘Ramadan HD’ (saluran 122) boleh dinikmati secara percuma oleh semua pelanggan Astro mulai 12 Mei 2018 ini.

Selanjutnya, sebuah saluran ‘Raya HD’ turut diberi percuma mulai 14 Jun 2018 sehingga 15 Julai 2018 dengan pelbagai rancangan menarik yang disusun rapi.

“Astro sentiasa berhasrat memberikan program-program terbaik untuk ditonton, didengari dan dilayari pelanggan setia kami dan bulan Ramadan tidak terkecuali. Sedar akan tanggungjawab besar dalam mendidik penonton kami dengan program-program yang mampu menyemarakkan nilai-nilai murni dalam diri mereka, kami bertindak sebagai sebuah wahana penyampaian kandungan Islam yang unggul buat penonton dengan membariskan kandungan yang sarat dengan mesej-mesej positif.

"Program-program yang disediakan ini merangkumi pelbagai genre bersesuaian dan kami memberi tumpuan ke atas kesemua platform yang kami miliki, dari sisi 360-darjah, bagi memastikan setiap individu di luar sana mempunyai pilihan alternatif dalam mendapatkan akses kepada program-program yang disajikan ini," ujar Naib Presiden & Ketua Bahagian Melayu dan Nusantara, Kumpulan Kandungan Astro, Dato’ Khairul Anwar Salleh, ketika majlis pelancarannya di Ibu Negara baru-baru ini.

Apa yang menarik, beberapa aktiviti ramah mesra dengan pelanggan akan turut diadakan di Sunway Putra Mall, Kuala Lumpur, pada setiap hari Sabtu, mulai jam 3.00 petang, dari 18 Mei hingga 20 Jun 2018. Peminat akan berpeluang menemui barisan selebriti terkenal tanahair seperti Siti Nordiana, Nazim Othman, Zara Zya, Wany Hasrita, Tajul, Haqiem Rusli dan ramai lagi.

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


TIZ ZAQYAH: "LAKI PEDOPHILE SAMBUT... TAK PAKAI TUDUNG... KE NERAKA"

Umum mengetahui mengenai seorang pesalah pedofil yang dikatakan sedang menyambung pelajarannya di UKM dan perkara itu menimbulkan rasa kurang senang dikalangan netizen sehingga menimbulkan perbalahan. Perkara itu juga turut mendapat perhatian pelakon Tiz Zaqyah yang mempersoalkan mengenai isu itu dengan mengatakan lelaki pesalah pedofil disambut baik tetapi jika doktor, atlet atau pelakon tidak bertudung pasti akan dikecam teruk.

Malah, Tiz turut meluahkan rasa jijik dengan mentaliti masyarakat sekarang serta menyifatkan masyarakat kini sedang 'sakit'. Perkongsian Tiz itu mendapat pelbagai reaksi daripada netizen yang bersetuju dan menyokong kenyataannya itu. Malah ada yang tidak bersetuju pesalah pedofil itu dibawa pulang ke Malaysia dan bimbang jika anak-anak kita pula menjadi mangsa.

Tidak kurang juga ada yang mengatakan mentaliti masyarakat kita tengah sakit dan masing-masing sibuk mahu menjadi Tuhan. Bagaimanapun, ada yang mempertikaikan kenyataan Tiz itu dengan mengatakan bertudung atau tidak jika diri seorang pendosa neraka adalah tempatnya.

Klik untuk gambar besar

www.myartis.com / Sumber: Rotikaya

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SITI NURHALIZA JADI PERHATIAN LAGI - KALI INI TUDUNG BERHARGA RM4,100

Nama Datuk Seri Siti Nurhaliza menjadi tumpuan lagi sekali apabila kali ini tudung atau skarf yang digayakan oleh penyanyi tersohor itu untuk sebuah persembahan malam tadi menjadi bualan ramai.

Seperti sudah disangka, netizen telah melakukan siasatan mengenai harga selendang jenama Christian Dior yang dipakai Siti.

Hasil carian mendapati, skarf berwarna coklat yang diberi nama D-Oblique Shawl itu berharga RM4,100 sehelai. Bukan selendang biasa, ianya diperbuat daripada bahan eksklusif iaitu wul, kain kapas dan sutera.

Klik untuk gambar besar

Apa yang pasti rata-rata netizen memuji penampilan Siti pada persembahan malam tadi apabila dilihat lebih fresh dan nampak muda daripada usia.

Terdahulu, kecoh apabila penyanyi itu dilihat menggayakan seutas jam tangan jenama mewah, Richard Mille yang dianggarkan bernilai lebih RM1 juta.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - SHILA AMZAH SAHKAN HAMIL ANAK SULUNG

Alhamdulillah... tahniah kami ucapkan kepada penyanyi Shila Amzah dan suaminya, Haris Idraki Elias atas kehamilan bayi pertama mereka. Berita gembira ini telah dikongsikan oleh Shila menerusi laman Instagram miliknya beberapa jam lalu.

"Some of you might have guessed already and I think it's about time for me to announce it to you.
Alhamdulillah we're pregnant 🤰.

"Sorry for not being very active on my socmed for the last couple of months because I've been spending my time puking and napping and not be able to eat much.. But Alhamdulillah I'm feeling better now (I still have my my dayssss🤢)!

Klik untuk gambar besar

"You never understand life until it grows inside you. Me and @hariselias really appreciate all your wonderful doa 😘 Alhamdulillah! #SharisJr," tulis Shila di IGnya.

Untuk makluman, pasangan disatukan sebagai suami isteri pada 19 April 2018 dan satu majlis pernikahan yang berlangsung dengan meriah. Apapun, semoga proses kehamilan dan bersalin dipermudahkan semuanya.

www.myartis.com / Sumber & foto: Instagram Shila Amzah & Haris Idraki Elias

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIDDY HARDY TAK MAHU ANAK JADI BAHAN UJIAN SEPERTI TIKUS MAKMAL

Demi keselamatan keluarga, bintang kelahiran Akademi Fantasia, Diddy Hirdy yang sedang menyambung pelajaran di peringkat PhD di Liverpool, United Kingdom (UK) itu menegaskan sanggup 'menentang' arahan kerajaan UK. Diddy yang dihubungi berkata kerajaan UK baru sahaja beberapa hari lalu telah melonggarkan syarat-syarat Lock Down di negara tersebut.

"Lock down di sini tak sama dengan Perintah Kawalan Pergerakan (PKP) di Malaysia. Di sini Lock Down hanya meletak kepercayaan pada rakyat itu sendiri. Hanya beri garis panduan tapi tak ada penguatkuasa yang menguatkuasakan garis panduan tersebut.

"Mereka tidak ambil data seperti suhu badan, nama dan nombor telefon ketika ke pasaraya dan sebagainya. Awal-awal masa lock down macam sunyi, tapi makin lama seolah-olah keadaan seperti biasa," kata Diddy.

Tambah Diddy, penduduk bersosial seperti biasa, tetamu datang ke rumah, bebas keluar untuk menikmati musim panas dan sebagainya sedangkan Liverpool adalah bandar kedua tertinggi kadar kematian selepas London di UK.

"Sekarang ini kerajaan melonggarkan garis panduan Lock Down yang dilaksanakan sebelum ini dan membenarkan aktiviti riadah bersama keluarga, tetapi dinasihatkan supaya tidak mempunyai kontak dengan orang lain.

Klik untuk gambar besar

"Lebih membimbangkan, kerajaan UK juga merancang untuk memulakan sesi persekolahan bermula 1 Jun ini tetapi Liverpool satu-satunya bandar yang menentang idea tersebut dan tidak akan membuka sekolah," jelas Diddy lagi.

Namun tambah Diddy, jika Liverpool bertindak untuk membuka sesi persekolahan, Diddy tidak akan membenarkan anaknya untuk hadir ke sekolah kerana tidak mahu menanggung risiko.

"Diddy tak mahu anak Diddy dijadikan bahan ujian seperti tikut makmal untuk mengetahui sama ada mereka immune dengan wabak Covid-19 ini. Biarlah sukar dan sesibuk manapun kami, Diddy dan isteri akan mengajar anak di rumah sahaja demi keselamatan mereka dalam keadaan sekarang ini," ujar Diddy.

Tambah Diddy, untuk memastikan keluarganya sentiasa berjaga-jaga, mereka sekeluarga mengikut SOP yang dikeluarkan oleh Kementerian Kesihatan Malaysia (KKM) kerana lebih yakin dengan cara Malaysia mengendalikan wabak Covid-19.

"Diddy sangat risau lama mana perkara ini akan terjadi kerana UK sekarang adalah negara yang berada di tangga kedua atau ketiga paling ramai yang terkena jangkitan dan juga kematian di dunia. Diddy hanya mampu berharap agar kerajaan UK belajar daripada negara-negara Asia khususnya Malaysia dalam menangani wabak ini," jelas Diddy yang sedikit risau dengan keadaan di Liverpool.

Diddy yang nyata bangga dengan cara Malaysia khususnya Kementerian Kesihatan Malaysia (KKM) yang telah melakukan perkara yang cukup baik bagi memastikan rakyatnya berada dalam keadaan yang selamat.

"Diddy harap, rakyat Malaysia akan terus mematuhi segala SOP yang telah ditetapkan oleh KKM. Kita semua pastinya sangat sayang dengan ibu, bapa serta datuk dan nenek kita. Mereka inilah golongan yang berisiko tinggi untuk mendapat jangkitan," jelas Diddy yang yakin Malaysia mampu mengawal dan memutuskan rangkaian Covid-19 daripada terus merebak.

Diddy kini berada di tahun terakhir pengajiannya di Liverpool dan dijangka menamatkannya pada Januari 2021. Dia berada di Liverpool bersama isteri dan dua orang anaknya di bawah tajaan Universiti Utara Malaysia.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HANA: "DAH TAK BOLEH TERUSKAN" - PU ABU: "DOA BAIK-BAIK BUAT KAMI"

Sebelum ini, rumah tangga Pencetus Ummah (PU) Abu Sufyan sekali lagi menjadi bualan ramai selepas isterinya, Hana Azraa mendedahkan pendakwah bebas itu curang lagi dan turut mendedahkan foto seorang wanita yang didakwa sebagai skandal terbaru suaminya. Bagaimanapun, PU Abu menafikan dakwaan tersebut dan mengatakan ia adalah spekulasi semata-mata.

Terbaru, Hana memberitahu dia dan suami sudah sepakat untuk membawa haluan masing-masing dan mereka dalam proses bercerai kerana tidak ada lagi persefahaman: "Berkaitan hubungan di hujung tanduk, apa yang boleh saya cakap ialah kami bagi kedua belah pihak sudah sepakat nak bawa haluan masing-masing. Dah tak boleh nak diteruskan lagi kot dan lebih baik bawa haluan sendiri. Jodoh kami tak lama, sebab dah tak ada persefahaman," tuturnya.

Tambah Hana lagi, isu rumah tangganya itu bukan lagi satu perkara baharu dan mengakui sudah mulai jemu dan muak dengan keadaan tersebut: "Isu dihadapi kami ini, sejujurnya bukan baru lagi. Saya dah hadap lama hingga jadi jemu dan muak. Untuk saya terus bertahan lama-lama pun rasanya tak perlu lagi. Tak boleh menjana apa-apa pun untuk saya dan anak-anak. Lebih baik, kita bangun je la," katanya.

Klik untuk gambar besar

Sudah lali dengan kecaman netizen, Hana berkata dia tidak terkesan dengan segala kata-kata penghinaan terhadap dirinya dan dengan dakwaan kifarah buatnya: "Memang tak dinafikan, sebelum ini ramai orang cakap macam itu (kifarah sebagai balasan ambil hak orang lain). Tapi, biarlah sebab mereka tidak berada di tempat saya. Mereka (warganet) tak tau pun apa yang saya lalui dan hadap," ujarnya.

Hana baru sahaja melahirkan seorang anak lelaki diberi nama Muhammad Uwais Al-Mateen pada 1 Februari lalu. Bayi dilahirkan dengan berat 3.12 kilogram itu adalah anak pertamanya dengan PU Abu.

Susulan kontroversi mendakwa dia berlaku curang pada Januari lalu, kini rumah tangga PU Abu dan Hana semakin berantakan. Isterinya mengakui mereka sudah membawa haluan masing-masing dan kini dalam proses untuk bercerai.

Namun, berbeza pula dengan apa yang dikatakan oleh pendakwah bebas itu. Menurut PU Abu, rumah tangganya tidak mempunyai sebarang masalah dan sehingga kini mereka masih bergelar suami isteri. Malah, tidak timbul langsung isu dia berlaku curang seperti yang didakwa.

"Tidak berlaku apa-apa kecurangan. Doa yang baik-baik buat kami. Apapun, ini ujian Allah buat saya. Saya kena kuat dan sabar. Mohon doa yang baik-baik buat kami. Dalam mana-mana rumah tangga pun akan ada macam-macam ujian. Saya tak terkecuali. Doakan segalanya baik-baik sahaja.

Terdahulu, kontroversi PU Abu dengan bekas isterinya, Ain ‘Afini pernah mendapat perhatian netizen sekitar April tahun lalu. Nama Hana dikaitkan dengan kontroversi itu apabila didakwa sebagai punca perceraian antara pendakwah bebas itu dengan Ain ketika itu sarat hamil anak pertama.

www.myartis.com / Sumber: Harian Metro & Beautifulnara

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - BAPA BEKAS PENYANYI RAIHAN MENINGGAL DUNIA

Jika sebelum ini bekas penyanyi utama kumpulan nasyid Raihan, Ustaz Nazrey Johani sibuk mengumpul dana di pasar-pasar Ramadan dalam usaha membina sebuah pusat tahfiz yang diberi nama Maahad Tahfiz Bayu Syahadah, terkini beliau telah kehilangan bapa tercinta yang meninggal dunia di bulan Ramadan ini.

Difahamkan, Allahyarham bapanya telah terlibat dalam kemalangan jalan raya di Sabah.

Klik gambar untuk size besar

Marilah kita sedekahkan Al-Fatihah buat Allahyarham. Semoga rohnya dicucuri rahmat dan ditempatkan dikalangan orang-orang yang beriman. Amin.

Ustaz Nazrey ketika mengumpul dana di bazar Ramadan

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


"ALHAMDULILLAH, ADA JUGA HAMBA ALLAH FAHAM... TAK MAHU JANGAN PAKSA" - RITA

Nama pelakon Rita Rudaini sejak semalam hangat diperkatakan selepas mencetuskan kontroversi lagi apabila berpendapat warga emas tidak sepatutnya dipaksa mengambil vaksin Covid-19.

Seperti sudah dijangka, kenyataannya itu dikecam teruk oleh netizen. Bagaimanapun, Rita ada memuat naik paparan skrin ada yang bersetuju dengan pendapatnya itu tidak perlu paksa orang tua yang tidak mahu divaksin.

Terbaru, Rita menerusi perkongsian di Insta Story telah meluahkan rasa syukur apabila ada pihak yang memahami kenyataannya itu. Katanya lagi, jika sukarela tidak mengapa tetapi jangan dipaksa mereka yang tidak mahu divaksin.

"Alhamdulillah, ada juga hamba Allah yang faham penulisan semalam, yang tak mahu jangan paksa. Yang sukarela tu tak apa la. Kata sayang orang tua," katanya.

Dalam posting tersebut, Rita turut meletakkan tanda pagar mengatakan dia bukan anti vaksin tetapi dia tidak mahu divaksin kerana vaksin yang digunakan masih 'under trial'.

Klik untuk gambar besar

Sementara itu, dalam satu lagi perkongsian Rita turut memuat naik gambar pelajar yang sebelum ini pernah tular selepas dihalang untuk mengambil peperiksaan kerana tidak mahu mendapatkan vaksin.

Rita berkata ramai doktor pakar di luar negara menolak vaksin kerana belum tahu kesan dan kesahihan vaksin berkenaan. Malah, Rita menyifatkan pelajar itu sebenarnya seorang pejuang dan mendoakan agar suatu hari nanti akan menjadi doktor yang hebat.

Sementara itu, Rita juga turut menjawab pertanyaan seorang pengikut di laman Instagramnya yang bertanya adakah dia seorang anti vaksin.

"Kalau tolak vaksin tu digelar anti vaksin la? Anti vaksin ini untuk orang yang taknak dan tolak vaksin daripada kecil. Itu baru boleh kata, dia anti vaksin," ujar Rita.

Dihujani kecaman demi kecaman di akaun Instagramnya selepas berkongsi pendapat bahawa golongan yang enggan menerima suntikan vaksin tidak semestinya, mereka harus digelar antivaksin memandang keputusan itu adalah hak masing-masing.

Tidak melatah dengan pendirian yang dibuat, Rita bagaimanapun cuba menjawab setiap soalan mahu pun kecaman yang diberikan dengan tenang termasuk perkongsiannya mengenai hak dan keterbukaan pengambilan vaksin dalam kalangan rakyat Malaysia. Menurut Rita lagi, dia juga tidak pernah menghasut sesiapa untuk tidak mengambil vaksin.

"Terpulang, hak masing-masing. Macam orang yang dah vaksin buat hantaran, orang yang masih tolak vaksin tiada pula nak suruh jangan muat naik apa-apa.

"Kita positif.. hak masing-masing. Kawan saya pun ramai dah ambil vaksin, tapi kami tak bermusuh. Tidak maki hamun sesama sendiri kerana itu hak masing-masing. Tiada nak puak-puak atau tiba-tiba tak nak kawan atau kutuk. Nak tegur boleh, tapi bukan menghina. Cara sebegini tidak sihat.

"Saya nak buat apa-apa hantaran itu, adalah hak peribadi. Saya rasa video-video yang boleh bagi semangat dan info untuk saya, jadi saya kongsikan. Posting (hantaran) menghasut? Ada kapsyen saya hasut ' woi jangan vaksin' tiada kan.

"Kalau tak suka tengok hantaran yang dimuat naik, janganlah tengok. Orang yang tak nak vaksin ini, memang kena tutup mulut dan diamkan diri? Kenapa saya kena ikut cakap orang," kata Rita menjawab komen pengikutnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ELYANA MULA ALAMI PECAH LIDAH & ULSER SELEPAS SESI KE-6 RADIOTERAPI

"Sekarang ini saya masih di hospital dan buat rawatan radioterapi. Semalam sudah sesi keenam jadi ada empat lagi. Di sini bukan setakat buat radioterapi, tapi juga tambah darah, masukkan susu dan benda lain.

"Sekarang baru terasa kesan radioterapi selepas kali keenam. Kebiasaannya kesan rawatan ini memang lambat sikit. Kesannya sudah mula pecah lidah dan bahagian dalam ada ulser sebab panas. Maksudnya kesan rawatan ini sudah mula bertindak balas.

"Sekarang ini saya kena bersabar sikit dengan kesan radioterapi ini. Untuk pernafasan, Alhamdulillah lebih baik dari sebelum ini. Batuk pun makin kurang," ujar penyanyi dan pelakon Elyana.

Elyana yang sudah 10 tahun menghidap kanser limfoma tahap empat itu memaklumkan, dia mula mengalami pecah lidah dan ulser dalam mulut selepas menjalani sesi keenam rawatan radioterapi di sebuah pusat perubatan di Subang Jaya, semalam.

Klik untuk gambar besar

Tambah Elyana atau nama sebenarnya Erneelya Elyana Emrizal, 34, kesan rawatan itu lambat bertindak balas seperti pengalaman sebelum ini. Elyana berkata, rawatan radioterapi kali ini lebih tenang berbanding beberapa siri rawatan yang pernah dibuat sebelum ini.

"Mungkin sebab sudah ada pengalaman yang lepas, jadi sudah tahu macam mana nak kawal. Alhamdulillah kali ini lebih tenang. Selepas itu banyak sangat kata-kata semangat, doa orang ramai yang saya tak kenal, yang bersedekah dan mendoakan. Memang saya tak sangka. Mungkin dari situ saya dapat kekuatan dengan kata-kata positif semua orang," katanya.

Terdahulu, penyanyi lagu 'Kalis Rindu' itu terpaksa menggunakan bantuan oksigen untuk bernafas ketika mula menjalani rawatan radioterapi sejak pertengahan bulan ini.

Dalam masa sama, Elyana turut mengalami pengurangan berat badan sehingga terpaksa dibekalkan satu pek susu untuk dimasuk ke dalam badan selama 16 jam.

Pada 16 Jun lalu Elyana menerusi bual bicara langsung di laman Instagram miliknya memaklumkan dia nekad menjalani rawatan radioterapi itu untuk kesembuhan penyakit kanser demi keinginan mahu terus bermain bersama anak-anak.

Menurut Elyana, dia perlu melakukan rawatan radioterapi berkenaan sebanyak 10 sesi dan harus menghadapinya dengan cekal hati berikutan berat badan yang semakin merosot.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


10 GAMBAR - SEKALI LAFAZ, SHAH ISKANDAR SAH BERGELAR SUAMI

Tahniah diucapkan buat Shah Iskandar Mahfuz, 33, yang telah selamat dinikahkan dengan gadis pilihan hatinya, Siti Sarah Mohd Noor, 30, dengan sekali lafaz.

Majlis pernikahan yang berlangsung The Ballroom @East Coast, Singapura jam 4 petang tadi telah dihadiri lebih 200 tetamu.

Dalam majlis tersebut, Shah yang berasal dari Woodlands telah menyerahkan sebentuk cincin emas sebagai mas kahwin dan wang hantaran berjumlah RM30,000. Pasangan mempelai turut berbalas dua dulang hantaran.

"Alhamdulillah, fasa baharu dalam hidup saya dan isteri sudah bermula. Tiada apa yang saya pinta, kecuali kehidupan kami akan terus diberikan Allah SWT. Memikirkan usia masing-masing sudah matang, kami memilih untuk terus bernikah tanpa bertunang bagi memudahkan segala urusan," ujarnya dipetik sebagai berkata.

Selesai majlis pernikahan disusuli resepsi di Singapura, pasangan ini akan sekali lagi diraikan di Shah Alam pada 16 April depan.

Menurut Shah, majlis resepsi mereka di ibu negara terpaksa dilewatkan disebabkan dirinya terikat dengan komitmen sebagai pengacara untuk program realiti pencarian bakat baharu dalam bidang lakonan dan pengacaraan, Anugerah Skrin di Singapura selama tiga bulan.

Tahniah diucapkan!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


BIARKAN STACY TAK BERHIJAB - AKIM DIKATAKAN 'DAYUS'

Hanya kerana tidak menyuruh isterinya, Ummu Syaikhah Stacy Anam bertudung sebaik sahaja memeluk Islam pada Ogos tahun lalu, Akim Ahmad mendakwa dituduh 'dayus' oleh segelintir pihak.

Akim bagaimanapun berkata bahawa bukan mudah untuknya membimbing isterinya seorang saudara baharu mendalami agama dalam masa singkat.

"Saya tahu ada pihak yang mendakwa bahawa saya seorang suami yang dayus kerana tidak menyuruh Stacy berhijab setelah beliau memeluk Islam. Bagi saya tohmahan sebegitu tiada asasnya kerana sebagai saudara baru dalam Islam, masih banyak yang perlu dia pelajari. Benar bertudung adalah tuntutan untuk wanita Islam, namun berilah Stacy masa.

"Tugas saya untuk mendidik dan membimbing Stacy mendalami agama Islam bukanlah sesuatu yang mudah. Janganlah sewenang-wenangnya melemparkan kata cacian yang tidak berasas kepada kami," ujar Akim dipetik sebagai berkata.

Ini kerana bagi Akim, Stacy diibaratkan seperti kanak-kanak yang masih kecil yang perlu mempelajari banyak perkara di dalam kehidupan sehariannya. Sama juga seperti beliau yang baru sahaja menjadi saudara Islam, masih banyak yang perlu dipelajarinya, dimana beliau sendiri juga mengambil pelbagai initiatif untuk belajar mengaji dan sebagainya lagi.

Terdahulu, Stacy ada mendedahkan bahawa beliau juga ingin menumpukan perhatian mempelajari bacaan Al-Quran sepanjang bulan Ramadhan yang mulia ini. Dengan itu, Stacy telah mengupah seorang ustazah yang akan ke rumahnya untuk mengajar beliau mengaji serta mempelajari lebih mendalami lagi tentang kelebihan Al-Quran.

INGIN MELETAKKAN IKLAN ANDA DI SINI? SIZE 450 x 350 - KLIK UNTUK INFO

Dalam perkembangan terbaru, bekas pelajar Akademi Fantasia musim ke-7 itu akan menunaikan umrah di Mekah bersama anggota kumpulannya 'Akim & The Majistret' pada 18 Jun ini sehingga Hari Raya Aidilfitri, namun tidak membawa Stacy ikut bersama.

Sebab kenapa Akim tidak membawa Stacy bersama adalah kerana dia ingin isterinya itu belajar banyak perkara sebelum menunaikan ibadat di Tanah Suci. Akim yang berat hati meninggalkan keluarganya beraya keseorangan berjanji akan membawa isterinya itu bersama dalam setahun dua lagi.

"Bukan saya tidak mahu membawa Stacy bersama-sama menunaikan umrah, tetapi masih banyak yang dia perlu belajar sebelum menjejakkan kaki ke Makkah," jelasnya.

Sumber: BH Plus

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


UQASHA: "URUSAN BERTUDUNG DENGAN TUHAN, BUKAN PUASKAN HATI ORANG"

Pelakon Uqasha Senrose yang pernah bertudung suatu ketika dahulu itu mengakui selesa dengan imej yang dibawa ketika ini namun pada masa sama tidak menafikan akan kembali bertudung pada masa depan.

Pengalaman berharga menunaikan ibadah umrah bersama keluarga sekitar Disember tahun lalu membuatkan Uqasha mudah berlapang dada dan tenang menghadapi cabaran dalam kehidupan terutama dalam cabang seni yang penuh onak duri.

Berita kepergian pemilik nama sebenar Nik Zaris Uqasha Nik Sen ke Tanah Suci mendapat pujian dan maklum balas positif dalam kalangan peminat.

Wanita berusia 27 tahun itu mengakui banyak mendapat kata-kata semangat daripada orang ramai atas urusan ibadahnya. Tidak kurang, ramai yang mendoakannya kembali bertudung seperti sebelum ini.

"Sebenarnya, saya takut juga sebab itu saya tidak berkongsi banyak sangat perkembangan atau foto ketika menunaikan umrah. Saya tidak mahu urusan yang sepatutnya menjadi peribadi antara saya dengan Allah menjadi buah mulut orang. Takut tersalah berkongsi foto dan timbul perkara yang tidak elok," kata Uqasha.

Klik untuk gambar besar

Melanjutkan perbualan, pelakon yang cukup dikenali menerusi drama 'Tundukkan Playboy' Itu berkata, banyak momen yang berharga berlaku pada dirinya ketika mengerjakan urusan ibadah berkenaan.

Menghela nafas panjang sebelum meneruskan bicara, banyak kali lantunan butir perkataan daripada bibirnya terbantut. Katanya, dia tidak mahu berkongsi terlalu terperinci kerana bimbang dilabel sebagai riak apabila berkongsi hal berkaitan agama.

"Saya takut salah cakap. Takut riak pula (ketawa). Apa yang boleh saya kongsi, saya dapat rasa hidup lebih berkat, semacam lebih teratur perjalanannya. Urusan di sana amat dipermudahkan. Alhamdulillah.

"Banyak momen indah berlaku di sana. Misalnya, urusan bangun pagi di sana amat mudah kerana ada penjaga dan bimbingan.

"Perasaan tenang itu tidak tahu bagaimana hendak dihuraikan.Sangat lega dan seperti yang saya cakap tadi, segala urusan dipermudahkan.

"Masjid Nabawi itu punyalah besar dan ramai orang beribadah namun apabila grup saya dan keluarga terpecah, kami mudah bertemu semula," kongsi Uqasha yang merancang untuk kembali menunaikan umrah sekitar bulan Ramadan nanti.

Diusulkan pertanyaan tentang rezeki karier yang semakin melimpah-ruah sejak pulang daripada menunaikan umah, wanita itu tidak menafikan perkara tersebut.

"Alhamdulillah. Rezeki bertambah. Dari segi tawaran drama, pengacaraan dan peluang menjadi duta produk," ungkap ringkas Uqasha yang baru-baru ini dilantik sebagai duta produk kecantikan, C Clean.

Disulami kerjaya seninya yang kembali bersinar dan ruang kontroversi yang semakin mengecil, Uqasha kembali ditebak persoalan mengenai imej. Tidakkah pernah terdetik di hatinya untuk bertudung semula, begini jawab Uqasha:

"Saya pernah melalui proses tidak bertudung menjadi bertudung dan kemudian kembali tidak bertudung. Kalau boleh, saya tidak mahu membuat keputusan drastik yang boleh menimbulkan cakap-cakap buruk orang terhadap saya.

"Urusan bertudung adalah antara seseorang dengan Tuhan, bukan untuk memuaskan hati orang lain. Selepas ini saya berfikir panjang sebelum membuat sesuatu keputusan.

"Pakai tudung bukan kerana situasi atau seseorang. Niat perlu datang dari hati dan kalau sudah benar-benar bersedia, perlu ingat, kita buat kerana Allah," tuturnya.

Wanita kelahiran Kota Bharu, Kelantan itu juga mengakui, keputusan yang diambil untuk bertudung sebelum ini dilakukan secara terburu-buru.

"Saya tahu bertudung memang wajib untuk wanita Muslim namun kalau belum bersedia, jangan paksa buat perkara yang kita sendiri belum bersedia untuk melakukannya.

"Kalau ingin bertudung biar ikhlas bukan disebabkan paksaan atau desakan. Bagi saya sendiri, saya tidak mahu kalau sudah bertudung namun perbuatan tidak mencerminkan imej itu," tutur pelakon filem 'Hantu Kak Limah 3' itu.

Selesa dengan penampilannya kini, Uqasha mengharapkan jalan hidupnya akan terlalu terarah terhadap perkara-perkara yang positif pada masa akan datang.

"Saya sentiasa ingin berada pada jalan yang benar. Insya-Allah, saya ingin menambah kebaikan selepas ini dengan bertudung. Cuma buat masa sekarang saya selesa begini. Soal bertudung atau tidak, kalau Tuhan tiup hidayah pada diri kita, bila-bila masa sahaja perubahan akan berlaku," terangnya.

www.myartis.com / Sumber & foto: Kosmo & Instagram Uqasha Senrose

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - AYU RAUDHAH & SUAMI BAKAL TIMANG ANAK KETIGA

Pelakon Ayu Raudhah yang juga adik kepada Rozita Che Wan itu menerusi laman Instagram telah berkongsikan berita gembira mengenai dirinya yang kini sedang hamil anak ketiga dengan memuatnaik gambar beliau menunjukan baby bump.

Menerusi posting itu juga ramai yang mula membanjiri ruangan Ayu Raudhah dengan ucapan tahniah serta gembira mendengar berita kehamilan beliau. Tidak lupa juga ada peminat yang teruja menantikan anak ketiga pasangan ini selepas Ayu hamil buat kali terakhir pada dua tahun lalu.

Apapun semoga Ayu diberikan kesihatan yang baik selama dalam proses kehamilan dan diharapkan juga kehamilan kali ketiga ini dapat menambahkan lagi kebahagiaan serta keceriaan rumah tangga beliau. Bak kata orang lagi ramai anak lagi meriah rumah!

Untuk rekod, Ayu Raudhah dan suami sebelum mempuanyai dua anak lelaki bernama Aisy Qaiser, 3, dan Muhammad Aisy Aryann, 2.

--- IKLAN ---

Foto: Ayu Raudhah IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


MAAFKAN SOPHIA ALBARAKBAH - BELLA ASTILLAH TAK AKAN LUPAKAN ISU 'TERSUKA SUAMINYA'

Pelakon Sophia AlBarakbah yang sebelum ini didakwa mengganggu rumah tangga penyanyi dan pelakon Aliff Aziz itu telah mendapat kemaafkan daripada isterinya, Bella Astillah, namun begitu, dia tidak akan melupakan isu 'tersuka suaminya'.

Ini kerana kata Bella atau nama sebenarnya, Dayang Nabellah Awang Astillah, 28, dia kini mengutamakan ketenangan hati dan tindakan memaafkan itu membuatkan dia lebih tenang untuk menjalani kehidupan bersama suami dan anak-anak.

"Saya sudah memaafkan dia (Sophia), tapi tidak akan melupakan apa yang sudah berlaku itu. Saya juga doakan semoga dia terus berjaya.

"Keputusan Aliff dan saya sama. Kami tak akan kerjasama lagi dengannya lagi dalam lakonan. Cukuplah dalam drama sebelum ini. Saya dan Aliff sudah berbincang mengenai perkara ini dan ia keputusan terbaik.

Klik untuk gambar besar

"Dalam urusan kerja lakonan Aliff, saya tak campur tangan dan okay saja dia berlakon dengan wanita lain. Saya tidak menentukan heroin untuk dia termasuk mengikutnya ke lokasi penggambaran.

"Saya masih percayakan Aliff dan bagi projek lakonan terbaru bersama pelakon, Trisha Ooi. Nampaknya semua okay dan naluri hati saya juga tidak berasa curiga.

"Ia berbeza daripada sebelum ini. Sebagai isteri, naluri hati dirasakan itu selalu benar," jelasnya yang dipetik sebagai berkata kepada Harian Metro.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU ARTIS PERLU BANTUAN KERAJAAN - SHUIB, TOMOK TAMPIL MOHON MAAF

Menerusi satu muatnaik di laman Instagram, pelawak dan penyampai radio, Shuib telah tampil membuat permohonan maaf secara terbuka berikutan pendapat yang diutarakan sebelum ini berkaitan bantuan khusus buat penggiat seni berikutan penularan COVID-19.

Meski pada awalnya ia bertujuan bagi menjelaskan situasi, perkara tersebut bagaimanapun hangat dibahaskan peminat dan rakan selebriti lainnya hingga menimbulkan reaksi bercampur-campur. Suami kepada penyanyi, Siti Sarah itu pada masa sama turut meminta semua agar berdoa negara ini segera bebas dari penularan wabak.

"Assalammualaikum semua... Saya mengambil apa yang berlaku berhubung kenyataan saya tempoh hari sebagai kesilapan sendiri. Saya MOHON AMPUN DAN MAAF dan saya harap isu ini selesai.... Saya terima apa juga kata-kata anda. Satu yang pasti, saya selalu kenang jasa anda semua yang menyokong saya.

Klik untuk gambar besar

"Sama-sama kita berdoa agar negara kita lekas bebas dari covid19 dan semoga kita sentiasa dilindungi,diberkati dan dipermudahkan segala urusan dunia dan akhirat. Sama sama kita bantu mana yg memerlukan dan semoga kita terus tabah dlm ujian ini... Mohon maaf skali lagi #pershuibofhappyness," kata Shuib pada entri Instagram yang turut dilampirkan foto awalnya terlibat dalam seni.

Terdahulu, bintang itu menerusi satu rakaman video dimuatnaik di platform sama antara lain berkata, dia terpanggil membuat rakaman bagi membela nasib rakannya yang dikritik selepas menyuarakan pandangan supaya kerajaan memberikan bantuan khas kepada penggiat seni.

Tambahnya, rakan-rakannya hanya menyuarakan pendapat, bukan demi kepentingan diri. Sebaliknya, memperjuangkan hak penggiat seni, seperti artis veteran serta kru produksi balik tabir yang dihimpit kesulitan hidup selepas penguatkuasaab Perintah Kawalan Pergerakan (PKP). Serentak dengan itu, para peminat dan netizen termasuk selebriti ada meninggalkan komen positif buatnya.

Sementara itu, penyanyi Tomok turut memohon maaf berhubung isu yang sama menerusi Instagramnya: "Assalamualaikum semua.. untuk tidak menjadikan keadaan semakin buruk saya ingin meminta maaf kepada semua rakyat malaysia.

"Maaf sekiranya statement saya di instagram tempoh hari ada menyakiti hati kalian.. saya juga manusia biasa yang tidak lari dari melakukan kesilapan.. maafkan saya semua. Marilah kita sama-sama doakan semoga negara kita dan dunia bebas daripada Covid-19. Tomok," tulisnya.

www.myartis.com / Sumber & foto: Media Hiburan, Instagram Shuib Sepahtu & Tomok

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'BIRU ABIYYU YUSUF', NAMA PUTERA SULUNG SHENTY & REUBEN

Menerusi laman Instagram, pelakon dan pengacara Shenty Feliziana bersama suaminya, pelakon dan penyanyi Indonesia Reuben Elishama telah memberitahu nama putera sulung mereka iaitu 'Biru Abiyyu Yusuf'. Tidak hanya nama, Shenty dan suami juga berkongsi wajah anak kesayangan mereka.

"I go by the name, Biru Abiyyu Yusuf, will try my very best to not cry hard for my mama's milk every hour or so....... NOT. ps: You can call me biru. 💙 #biruabiyyuyusuf #4daysold," tulis Shenty.

"Dear wife, For 40 weeks you tried your best to keep our baby boy safe inside your womb, and i have no doubt how much you love him thru your dedication.. now that he's born, tears of joy streams down my face..

"I promise I will keep him safe and guide him to be the best man he can be. I love you @shentyfeliziana and I proudly named our son BIRU ABIYYU YUSUF.. happy 4 days old. 👶🏻 #son #proudparent #newjourney #father #countingourblessings #bekindalways #wife #shenben #family," tulis suami Shenty pula.

Klik untuk gambar besar

Menjengah ke ruangan komen, rata-rata pengikutnya memuji nama dan kecomelan wajah anak pasangan selebriti itu: "Allah comelnya Biru. Moga membesar dengan sihat dan kuat Abiyyu," komen @syafiqahsalsabila - "Oh My God,look that nose... Congratulation @shentyfeliziana and mang @reuben_elishama hopefully mommy n the baby sehat selalu jd anak sholeh amin," tulis @annissapontjo

Untuk makluman, Shenty telah berkahwin dengan dengan Reuben pada 13 April 2018. Reuben, 41, dan Shenty, 30, yang aktif berlakon di Malaysia mula berkenalan sebagai rakan sekerja ketika menjalani penggambaran siri 'Dosa' pada Jun 2017. Hubungan mereka berputik selepas penggambaran drama tersebut tamat dan pasangan ini mula menjalinkan ikatan cinta.

www.myartis.com / Sumber & foto: Astro Gempak, Instagram Shenty Feliziana & Reuben Elishama

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CATRIONA ROSS KENA KECAM 'UBAH MUKA': "GUNA APPS SAJA"

Baru-baru ini menerusi laman Instagram, pelakon Catriona Ross telah memuatnaik foto serta video dimana raut wajahnya nampak berbeza dari muka asalnya sebelum ini dan ia mendapat perhatian netizen. Pada mulanya, ia telah mengejutkan warganet apabila ramai yang menyangka Catriona melakukan perubahan pada wajahnya.

Apatah lagi, foto dan video tersebut menunjukkan bibir Catriona membengkak dan bentuk wajahnya menjadi semakin runcing. Catriona turut memberitahu di dalam kapsyen impiannya untuk memiliki wajah seperti pelakon antarabangsa Angelina Jolie: "Member-member cakap kalau buat kat Korea bagus. Ingatkan I boleh jadi rupa Jolie. Sekali, ni jek rupa I," tulisnya berseloroh.

Tanpa usul periksa, pelakon tersebut telah dikecam ramai warganet kerana Catriona dituduh tidak bersyukur dengan ciptaan Tuhan: "Muka dah macam tengkorak hidup. Tula hidup tak bersyukur dengan apa yang Allah bagi. Muka asal Allah bagi cantik dah, kenapa perlu ubah ciptaan Allah."

Klik untuk gambar besar

"Daripada duit habis beribu-ribu buat muka, baik bersedekah kepada yang memerlukan. Nak cantik macam mana hakikatnya muka memang dah tua." - "Sorry to say, tak cantik langsung! Muka you dah lawa," kecam beberapa netizen.

Pun begitu, Catriona telah membalas komen-komen tersebut dengan emoji ketawa kerana merasakan mereka terlalu lurus mempercayai gurauannya itu. Foto dan video itu difahamkan telah disunting menggunakan aplikasi di telefon pintar.

"Tak ada make up yang boleh ubah muka jadi alien macam ni, guna apps (aplikasi) saja. Tapi netizen being netizen, biarlah," balas Catriona yang mendirikan rumah tangga dengan Shaharuddin Mokhtaruddin pada tahun 2009 dan dikurniakan tiga anak iaitu Sephia Rania, 9, Jammal Raess, 7, dan Edruce Riyadh, 4.

www.myartis.com / Sumber & foto: Astro Gempak & Instagram Catriona Ross

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA SIMPATI... BAGAIMANAPUN SAYA TIDAKLAH SOKONG TINDAKAN YANG DILAKUKAN" - HAFIZ HAMIDUN DEDAH PERNAH TENGOK YASIN MENGAMUK

Penyanyi Hafiz Hamidun meluahkan rasa simpati dengan nasib yang menimpa sahabatnya, penyanyi dan komposer Yasin Sulaiman susulan penahanannya atas tuduhan mengedar dadah.

Pernah bekerjasama dalam penghasilan album sebelum ini, Hafiz, 38, berkata dia mengetahui Yasin berdepan masalah kesihatan dan sudah lama menderita penyakit bipolar.

"Saya simpati dengan nasib yang berlaku kepada Yasin sekarang ini. Kita tidak boleh faham dengan apa yang dia lalui selama ini. Bagaimanapun saya tidaklah menyokong tindakan yang dilakukan sehingga ditahan pihak berkuasa," ujarnya yang dipetik sebagai berkata kepada mStar.

Klik untuk gambar besar

Yasin yang sebelum ini pernah menganggotai kumpulan nasyid Brothers ditahan pada 24 Mac lalu kerana memiliki ganja. Susulan itu dia didakwa di Mahkamah Petaling Jaya, Selangor pada Khamis lalu dan berdepan hukuman gantung mandatori mengikut Seksyen 39B Akta Dadah Berbahaya 1952 jika sabit kesalahan.

Dalam pada itu, Hafiz turut berkongsi pengalaman melihat Yasin mengamuk ketika berada di studio rakaman miliknya sekitar tahun 2018. Gara-gara insiden itu, Hafiz berkata, Yasin berulang kali memohon maaf apabila mereka bertemu. Hafiz bagaimanapun mengakui tidak menyimpan dendam kerana mengetahui masalah kesihatan yang dialami.

"Dia datang ke studio dan terus marah-marah sehingga mengeluarkan kata-kata kesat. Namun selepas kejadian itu dia akan sentiasa meminta maaf apabila kami berjumpa. Saya tidak pernah menyimpan dendam kerana tahu tentang masalah kesihatannya," ceritanya.

Hafiz dalam masa sama turut memohon orang ramai agar tidak terlalu cepat menjatuhkan hukum, memandangkan kes ini masih lagi dalam perbicaraan.

"Biarlah mahkamah yang menentukan. Jika baik pengakhirannya saya bersyukur, namun kalau sebaliknya kita perlu ambil iktibar dari apa yang telah berlaku. Tidak adil untuk kita sendiri meletakkan hukuman kerana seperti yang saya kata, apa yang dilalui oleh Yasin hanya dia sahaja tahu.

"Ada juga rasa sedikit kesal apabila nama nasyid dikaitkan dengan perkara ini. Saya sentiasa mengingatkan rakan-rakan supaya muhasabah diri dan bertanya kembali adakah kita juga terlibat dengan perkara yang tidak betul," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TETAP MAHU AMBIL ANAK ANGKAT - ARA MULA JADI PENGASUH DULU

"Perancangan asal nak ambil angkat, tapi mak cakap saya masih terlalu muda. Disebabkan itu, saya mulakan dengan menjadi pengasuh dulu. Insya-Allah, kalau ada rezeki nanti saya tetap nak teruskan niat ini. Bagi saya, bukan sesuatu yang pelik pun kalau mengambil anak angkat meskipun pada usia muda," ujar penyanyi Ara Johari, 22, yang mempunyai perancangan untuk mengambil anak angkat.

Disebabkan sukakan kanak-kanak, Ara memberitahu yang dia secara sukarela menjadi pengasuh kepada bayi perempuan berusia lima bulan iaitu Siti Nur Aisyah. Ara atau nama sebenarnya Nurfarrah Izzatie Johari berkata, dia mula menjaga bayi itu selepas habis tempoh berpantang.

"Bayi ini adalah anak adik kepada Kak Niza iaitu Presiden Kelab Peminat Ara Squad. Ketika masih dalam kandungan lagi saya sudah maklumkan hasrat untuk menjaganya apabila lahir. Apatah lagi ibunya juga bekerja, jadi tidak salah untuk saya menjaga dan menguruskannya. Apabila ibunya pulang kerja baru dia diambil semula.

"Kalau nak tahu, saya memang sukakan kanak-kanak dan ada pengalaman menguruskan budak kecil. Apatah lagi saya ada dua adik lelaki. Ia bukan masalah untuk saya," kata bekas pelajar Akademi Fantasia 2016 (AF 2016) yang baru-baru ini menyambut hari lahirnya yang ke-22 dan meluahkan rasa syukur kerana ia kali kedua dianjurkan kelab peminat, Ara Squad.

Klik untuk gambar besar

www.myartis.com / Sumber & foto: Harian Metro & Instagram Ara Johari

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


11 GAMBAR - SEKITAR PERKAHWINAN NANA NURGAYA DIUSIA 42

Tahniah diucapkan buat penyanyi dan pelakon, Nana Nurgaya, 42, yang selamat melangsungkan perkahwinan dengan pasangannya, Mohd Azwan Muhamad Yusof Teh, 36. Majlis resepsi mereka telah diadakan di Bangunan Risda, Jalan Ampang, Kuala Lumpur Ahad lalu.

Awalnya, mereka telah diijabkabul di Masjid Al-Khairiyah, Taman Sri Gombak pada 13 Disember 2015 iaitu bersamaan dengan ulang tahun kelahiran Nana.

Meskipun berkahwin lambat dalam usia 42 tahun, namun Nana ada alasan tersendiri mengenai perkara tersebut yang tidak diketahui oleh orang lain.

"Saya tak kecil hati dengan tafsiran orang kerana mereka tak tahu perkara sebenar. Ini memang perkahwinan pertama saya selepas bercinta 15 tahun dengan suami.

"Biarpun kenal ketika sama-sama belajar di universiti berbeza, jodoh kami lambat kerana masing-masing fokus pada pelajaran dan mengejar cita-cita terlebih dulu.

"Usia suami saya 36 tahun, tapi orangnya sangat matang. Sebenarnya dua tahun lalu kami pernah merancang untuk berkahwin, namun terpaksa ditunda kerana bapanya sakit.

"Bagaimanapun, tahun lalu impian untuk kahwin kembali menyala. Tambah lagi ibu bapa saya memang nak lihat kami naik pelamin kerana saya anak sulung daripada dua beradik.

"Mereka yang bersungguh-sungguh merancang majlis ini kerana berhasrat nak mengumpulkan saudara-mara jauh dan dekat,” ujar Nana dipetik sebagai berkata.

Untuk info, Nana merupakan penyanyi rap yang pernah popular satu ketika dahulu. Antara lagu-lagunya yang pernah popular ketika itu ialah 'Takkan Melayu Hilang Di Dunia', 'Inikah Cinta' dan 'That’s All I Need'.

Selain itu, Dia juga pernah popular melalui siri Idaman 1 dan Idaman 2 pada penghujung 1990.

Sumber: HM - Foto: Nana IG

IMBAS: LAGU NANA NURGAYA

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


GAGAL BINCANG - RAJA AZMI & EDDIE BAKAL BERCERAI HARI INI

Tiada siapa yang inginkan penceraian. Namun jika itu sudah suratan takdir, ia terpaksa diterima dengan hati terbuka demi kebaikan kedua-dua pihak.

Demikian jugalah dengan kontroversi rumah tangga produser filem, Raja Azmi Raja Sulaiman, 55, dengan Mohd Eddie Ghazali, 46, yang telah mengambil keputusan untuk bercerai.

Ini kerana, Raja Azmi telah pun memfailkan perceraiannya dengan Eddie di Mahkamah Syariah Hulu Kelang, Selangor dan mereka bakal melakukan lafaz cerai di mahkamah tersebut hari ini.

"Susah untuk saya menjelaskan apa-apa buat masa ini. Kerana saya perlu jaga hati banyak pihak. Saya tidak mahu nanti, kenyataan saya akan melukakan pihak-pihak tertentu.

"Macam inilah. Apa-apapun, tunggu sajalah petang nanti. Tunggu sehingga proses perceraian saya selesai, kemudian barulah saya boleh memberikan komen," ujar Raja Azmi dipetik sebagai berkata.

Tambah penerbit itu, sebelum ini dia sudah berusaha selama beberapa bulan untuk menyelamatkan rumah tangganya tetapi akhirnya terpaksa akur bahawa perceraian adalah satu-satunya jalan terbaik buat mereka.

Untuk makluman, krisis rumah tangga Raja Azmi dengan Eddie tercetus apabila mereka berselisih faham akibat Raja Azmi keluar rumah tanpa meminta izin suaminya.

Meskipun dia mengaku bersalah, namun Raja Azmi tidak dapat menerima cara teguran Eddie yang dianggapnya sebagai sedikit keterlaluan dan melukai hati kecilnya sebagai wanita.

Selanjutnya, Raja Azmi dan Eddie telah berpisah rumah sejak hujung bulan Ogos yang lalu sehinggalah ke saat ini. Perbincangan demi perbincangan telah dilakukan untuk memulihkan rumahtangga mereka, namun semuanya gagal belaka.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


"ISU CIPTA GIMIK ATAU..." - IBU AKUI HAQIEM KECEWA DENGAN KAWAN BAIK

"Haqiem ada meluahkan rasa kecewanya terhadap saya. Sedih juga tengok dia seolah-olah putus harapan dengan apa yang berlaku.

"Apa yang boleh saya kongsikan, Haqiem kecewa  kawan baik 'tikam belakang' dan 'bermuka-muka' terhadapnya. Hadapan cakap lain, belakang cakap lain pula.

"Paling sedih, ada yang memperlekeh bakat Haqiem sebagai komposer muda. Tak kurang juga nak laga-lagakan Haqiem dengan orang lain tanpa ada perbincangan secara baik.

"Sebagai ibu, saya agak terkilan kerana kawan-kawan baiknya itu sudah saya anggap seperti ahli keluarga sendiri. Mereka selalu lepak di rumah bersama Haqiem, sudah seperti adik-beradik," kata ibu kepada penyanyi Haqiem Rusli, Nazrah Nordin, 50.

Kontroversi bakal berhenti daripada bidang nyanyian yang diluahkan penyanyi lagu 'Tergantung Sepi' itu di Instagram baru-baru ini nampaknya masih menjadi bualan hangat.

Klik untuk gambar besar

Rakan artis seperti Caprice dan As’ad Motawh turut memberi sokongan mengenai masalah tekanan yang dihadapi penyanyi muda tersebut.

Namun sebagai ibu, Nazrah menasihati anak lelakinya itu agar banyakkan bersabar dan berdiam diri sahaja. Bagaimanapun, ibu Haqiem enggan mentakan siapakah individu yang dimaksudkan.

"Siapa mereka tu, rasanya biarlah menjadi rahsia antara kami. Saya pun tak mahu aibkan siapa-siapa sebab semuanya boleh diselesaikan cara baik.

"Lagi pun, hal ini terjadi antara Haqiem dan kawan-kawannya, rasanya lebih baik mereka yang uruskan serta selesaikan sendiri apa yang berlaku.

"Sebagai ibu, saya nasihatkannya agar banyak bersabar dan lebih baik berdiam diri daripada berkata-kata yang mungkin mengguris hati orang lain. Diam itu lebih baik," tuturnya.

Pada masa sama, ibu penyanyi terbabit turut memberikan kebebasan buat anak lelakinya itu sama ada mahu teruskan kerjaya dalam seni atau sebaliknya.

"Sebagai ibu, saya memberi kebebasan kepada Haqiem untuk membuat keputusan. Kalau dia mahu bersara disebabkan kekecewaan itu, terpulanglah.

"Apa-apa pun, saya nasihatkan dia agar berfikir panjang dan susun perancancan masa depan sebelum membuat keputusan.

"Sama ada dia mahu bersara atau tidak dalam nyanyian, tunggulah dia umumkan nanti awal Julai ini. Saya tidak masuk campur kerana beri kebebasan untuk dia fikir apa yang terbaik," katanya.

Ditanya sama ada kemungkinan apa yang yang dilakukan Haqiem sebagai satu gimik, Nazrah memberitahu, Haqiem perlu tanggu apa sahaja kesannya.

"Andai kata timbul isu Haqiem mencipta gimik atau sengaja mahu mencetuskan isu, dia harus tanggung sendiri kerana itulah keputusan yang dilakukannya.

"Bagi saya, anak remaja ni perlu diberi ruang untuk membuat keputusan. Dalam masa yang sama, ibu bapa dan keluarga haruslah pantau dan  sentiasa menyokong apa yang terbaik," ujarnya.

Apapun, kami harap Haqiem dapat menyelesaikan konflik yang dihadapinya dengan baik. Sebagai ibu, mestilah mahu yang terbaik buat anak-anaknya kan?

www.myartis.com / Sumber: URTV

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


8 FOTO - 'MIKAYLA DELISHA HAKIM', NAMA PUTERI NORMAN & MEMEY

Pasangan Norman Hakim dan Memey Suhaiza telah sepakat menamakan anak perempuan mereka dengan nama 'Mikayla Delisha Hakim' yang lahir pada 12 Julai lalu.

Nama dan wajah anak ketiga hasil perkahwinan Norman dan Memey itu dikongsi menerusi laman Instagram.

Norman menjelaskan, Mikayla bermaksud pemberian Allah manakala Delisha menggambarkan rasa gembira dan menyebarkan elemen positif.

Menerusi kapsyen di foto tersebut, Norman juga memberitahu setiap nama yang dipilih itu mempunyai maksud tersendiri.

"Assalammulaikum. Hi, salam Jumaat semua. Papa dan mummy dah bagi kita nama tau. Nama kita kan, dengan izin Allah, nama kita Mikayla Delisha Hakim.

Klik untuk gambar besar

"Papa, mummy cakap maksud nama kita tu, Mikayla: Pemberian Allah, Delisha: Gembira dan membuat orang lain gembira dan Hakim: Arif Bijaksana.

"Ingat nama kita dalam doa-doa atuk, nenek, makcik, akak abang semua (pengikut di laman sosial)," tulis Norman pada Jumaat.

Selain itu, Norman dan isterinya juga telah membuka akaun laman sosial bayi mereka bernama @mikayladelishahakim.

"Ikuti akaun Instagram kita yang mummy dan papa buatkan kat @mikayladelishahakim, okey. Terima kasih. Sayang semua," katanya.

Memey selamat melahirkan anak perempuannya itu secara normal dengan berat 3.35 kilogram kira-kira pukul 12.52 petang Khamis.

Rata-rata netizen gembira dan meluahkan perasaan syukur atas kehadiran ahli baharu keluarga selebriti itu.

Norman atau nama sebenarnya Mohamed Nurhakim Zaidon, 42, dan isterinya sudah mempunyai dua cahaya mata sebelum ini iaitu Muhammad Darwisz Hakim, 5, dan Muhammad Dikhriz Hakim, 3.

Menerusi perkahwinan terdahulu dengan aktres Abby Abadi, Norman memiliki tiga orang anak iaitu Mohamed Danish Hakim, 15, Marissa Dania Hakim, 13, dan Maria Danisha Hakim, 10.

www.myartis.com / Sumber: Norman Hakim IG, Memey Suhaiza IG & Mikayla Delisha Hakim IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


BILA FOTO SEPARUH BOGEL ZUL ARIFFIN JADI BUALAN LUCAH

Masihkah anda ingat lagi mengenai gambar alat sulit yang didakwa milik pelakon Zul Ariffin yang tersebar di media sosial sebelum ini?

Berikutan isu tersebut, Zul menjelaskan ianya perbuatan oleh pihak yang tidak bertanggungjawab yang sengaja mahu memalukannya.

Terbaru, pelkaon filem 'Tombiruo: Penunggu Rimba' ini sekali lagi mencetuskan kontroversi apabila memuatnaik foto menunjukkan badan sasanya sambil membetulkan seluar pendek yang hampir terlondeh.

Klik untuk gambar besar

Seperti biasa, rata-rata peminat wanitanya menjadi tidak keruan dan tak senang duduk gara-gara badan sasa Zul yang seksi. Tidak kurang juga foto tersebut menjadi bualan lucah dikalangan wanita.

Tidak kurang juga, ada segelintir lelaki turut meninggalkan komen dengan meluahkan rasa meluat dengan sikap wanita yang tidak ada perasaan malu memberikan komen sedemikian rupa.

Apa-apapun, tak salah nak minat artis tersebut, tapi simpan sikit rasa ghairah tu ye. Heh!

www.myartis.com / Sumber: Rotikaya

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


PUTUS CINTA - ISMAIL IZZANI & BEKAS KEKASIH BUANG CINCIN BERLIAN KE SUNGAI

Masa bercinta memang semuanya indah belaka... namun bila putus cinta, apa dibuat serba tak kena. Demikianlah apa yang berlaku terhadap Ismail Izzani dan bekas kekasihnya yang juga penyanyi Shalma Eliana.

Ismail atau lebih mesra disapa Mael akhirnys mengesahkan yang dia dan Shalma telah berpisah menerusi temu bual di Melodi semalam.

"Ya betul kami dah putus. Saya rasa kami dah pilih jalan sendiri. Saya pun banyak lagi nak explore dan kutip pengalaman.. sama juga dengan Yana (panggilan Eliana).

"Tapi kami masih berkawan. Saya boleh katakan I did my mistakes and mess-up. Bagi saya, sekarang ini nak fokus pada diri sendiri, keluarga dan orang sekeliling yang bagi good energy," akauinya.

Klik untuk gambar besar

Namun apa yang tak sedapnya ialah apabila sebentuk cincin berlian sebagai tanda janji ‘setia’ telah dicampakkan oleh mereka berdua ke sungai. Sikap membazir itu menimbulkan rasa kecewa segelintir pihak kerana pasangan itu seolah kurang prihatin dengan nasib rakyat Malaysia yang dirundung malang dimusim pandemik ini.

"Kan elok kalau korang sedekah cincin tu kat orang miskin yang bertungkus lumus cari duit untuk beli makanan. Atau korang jual, pas tu sedekah kat masjid. Dibuang buat apa? Tahulah korang hidup senang," komen salah seorang daripada netizen.

"One thing that happened to ring. Kitorang pergi berkhemah dengan kawan-kawan, masa tengah mandi sungai saya cakap dekat dia, let’s just throw this ring.

"Saya masih menyayangi Yana, dia sangat bermakna dalam hidup saya. Dia banyak ajar saya, dia juga ubah diri ini untuk berdiri di posisi yang tidak pernah berada.

"Untuk sekarang saya rasa tak! Selagi saya tak bersedia, saya tak akan kembali dekat dia. Saya penat untuk buktikan yang saya worth it. Saya penat untuk buktikan I’m not a mistake. Saya penat dah sakitkan hati sesiapa. Insya-Allah bila saya dah sedia, saya akan sayang dia," tambah Mael dipetik sebagai berkata.

Untuk yang belum tahu, Ismail dan Eliana berkenalan sejak 2014 dan mula rapat empat tahun kemudian.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JAMAL DAKWA DIHALANG BEKAS ISTERI JUMPA ANAK - ZAKI TAMPIL NAFI: "TIADA SIAPA TAK BAGI, BABA SENDIRI TAK NAK JUMPA"

"Baba yang tak nak jumpa Zaki, apa pula nak salahkan mummy Zaki. Cukuplah baba buat cerita macam-macam. Benda tak betul semua tu. Tiada siapa yang tak bagi, ayah sendiri yang tak nak jumpa anak. Kepada baba, Zaki harap berhenti burukkan mummy sebab selama ini kalau Zaki sakit dia yang ada jaga.

"Baba boleh je nak jumpa Zaki, baba janji nak jumpa tapi tak datang. Zaki whatsApps baba tak balas, call pun tak jawab," itulah kata Zaki Yamani, 16, yang tampil menafikan dakwaan bapanya, penyanyi legenda, Datuk Jamal Abdillah.

Zaki menegaskan tidak ada mana-mana pihak termasuk ibunya bertindak menghalang mereka untuk bertemu. Dalam pada itu, Zaki meminta bapanya itu berhenti memburukkan ibunya yang selama ini sentiasa berada di sisinya.

Klik untuk gambar besar

Pengakuan Zaki itu dilihat bercanggah dengan kenyataan Jamal atau nama sebenarnya Jamal Ubaidillah Mohd Ali bahawa bekas isterinya iaitu Fatimatuzahra Samad menjadi penghalang ikatan kasih antara dia dan anaknya.

Jamal mendakwa dia dihalang bertemu dengan anaknya itu oleh bekas isteri selepas mereka berpisah. Tambah Jamal, dia ada bertemu Zaki di rumah seorang kawan pada sambutan Hari Raya Aidilfitri tahun lalu dan menganggap pertemuan selama setengah jam itu penuh bermakna.

"Hubungan saya dan anak okay saja. Cuma dihalang untuk berjumpa. Beberapa tahun lalu, ada la curi-curi jumpa di sekolah di Kajang. Waktu itu sempena majlis hari guru di sekolah itu dan saya dijemput hadir kerana anak saya menyanyi... waktu itu anak saya di tingkatan satu.

"Tapi ibunya tak benarkan dia ke sekolah sekiranya saya hadir... jadi saya terpaksa akur. Tapi saya tetap curi-curi jumpa sebab nak sampaikan duit bulanan pada Zaki. Jadi dapatlah saya curi-curi jumpa dia. Hari raya tahun lalu pun ada jumpa. Itu pun di rumah salah seorang sahabat. Setengah jam perjumpaan itu bagi saya seribu rahmat," tuturnya.

Penyanyi berusia 63 tahun itu diminta mengulas mengenai kenyataan Zaki yang meluahkan rasa rindu untuk menyambut Hari Raya Aidilfitri bersamanya. Zaki dalam masa sama turut mendedahkan kali terakhir dia menyambut lebaran bersama bapanya sekitar lapan tahun lalu. Katanya lagi, dia memahami bapanya kini sudah mempunyai kehidupan dan keluarga baharu selain enggan mengharapkan hubungan mereka kembali seperti dahulu.

Sementara itu, penyanyi lagu 'Kekasih Awal Dan Akhir' ini mendedahkan cermin mata yang dipakai Zaki dalam foto yang tular itu merupakan pemberiannya: "Dalam gambar yang tersebar itu, saya notis cermin mata yang dipakai itu adalah pemberian saya kepada Zaki pada malam tu," ujarnya.

Ditanya mengenai kemelut dengan bekas isteri, Jamal memilih untuk tidak memperbesarkan perkara itu kerana menganggap dia mampu menguruskannya dengan baik: "Perkara ini tak perlu diperbesarkan... semua akan saya handle dengan baik, Insya-Allah," tutur Jamal.

Untuk makluman, Zaki adalah anak daripada hasil perkahwinan Jamal dengan Fatimatuzahra Samad. Selain Zaki, Jamal turut mempunyai anak lelaki bernama Osama Yamani hasil perkahwinan dengan Intan Noraina Mohd Yusof.

Pada 1 April 2017, Jamal berkahwin dengan Zai Izzati Khiruddin dan dikurniakan tiga orang anak iaitu Nur Azura Yamani, 3, El Isaac Yamani, 2 dan Iskandar Rayyan Yamani yang baru dilahirkan Februari lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR MAJLIS PERTUNANGAN AIN ASRUCE & AMIRUL

Meskipun hanya bertunang bukannya kahwin, namun majlis pertunangan Ain Adruce, 27, dan Amirul tampak meriah dihiasai dekorasi kuntuman bunga semalam.

"Selain Amirul, ada juga lelaki lain yang menghantar pesanan di Instagram untuk mengenali saya dengan lebih dekat. Namun, caranya berbeza.

"Amirul seorang yang sangat budiman ketika menyatakan hasratnya untuk berkenalan.

"Dia bukan jenis yang berlebih-lebih dalam usahanya memenangi hati saya. Pendek kata, tidaklah sampai keluar ayat seperti ‘bergetar tulang rusuk apabila melihat gadis seperti kamu’.

"Amirul juga tidaklah terlalu romantik, sebaliknya lelaki yang suka berterus-terang," ujar Ain dipetik.sebagai berkata.

Untuk info, antara rakan artis yang hadir di majlis itu ialah Shima Anuar, Issey Fazlisham, Azira Shafinaz dan ramai lagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIGANGGU LELAKI SANG*P - NETIZEN TAK PELIK, MALAH 'SEKOLAHKAN' BABY SHIMA

"Spiderman ada.. superman ada.. yang ni superhero terbaru sang*pman 😂😂. Cuba tolong sattlekan Sang*p.. kesian teruk sang*p dia ni 😂😂😂 🙈," itulah tulis penyanyi Baby Shima yang mendedahkan menerima mesej berbaur lucah di laman Instagram.

Menerusi entri tersebut, Shima turut memuat naik paparan skrin mesej diterima daripada lelaki berkenaan dengan kata-kata bernafsu. Tidak melatah dengan mesej diterimanya itu, Shima meminta bantuan netizen untuk menguruskan individu berkenaan.

Perkongsian Shima itu menerima perhatian netizen dimana rata-ratanya mengecam tindakan lelaki berkenaan. Bagaimanapun ada juga yang menyalahkan Shima menjadi punca menerima mesej sedemikian. Malah, ada yang mengatakan tidak pelik penyanyi itu diganggu lelaki miang dek kerana cara pemakaiannya.

Bulan lalu, Baby Shima terpalit kontroversi didakwa bercium di sebuah kelab malam dan dikecam teruk sehingga dia mengalami tekanan dan perlu mengambil ubat penenang. Bagaimaapun, Shima mejelaskan ianya lakonan untuk MV lagu barunya berjudul, 'Lalai'.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BELUM KENALI SUAMI SECUKUPNYA - WAHEEDA

Ramai yang ingin tahu mengenai perkembangan pelakon dan penyanyi Waheeda yang pernah popular melalui lagu 'Wassini'. Terbaru, Waheeda ditemui media di majlis pelancaran single terbaru suaminya, Ustaz Akhil Hayy, yang berjudul 'Andai Esok'.

Menurut Waheeda, meskipun sudah lima tahun berkahwin dengan Akhil, namun masih banyak perkara yang tidak diketahui tentang diri suaminya.

Klik gambar untuk size besar

"Kehidupan Alhamdulillah syukur kami bahagia. Sudah lima tahun kami berkahwin. Masih saling nak mengenali. Sebab sebenarnya, dalam pada kita rasa kita dah kenal suami kita, rupanya kita masi tak kenal dia.

"Ada banyak lagi perkara dan kejutan-kejutan yang menarik yang kita tak tahu tentang dia. Apa kejutan tersebut, biarlah saya saja yang tahu. Suami saya, dia seorang yang cool dan baik.

"Selain itu, ini mungkin juga apa yang dikatakan kahwin saudara. Sebab, semakin lama semakin ramai pula kalangan ahli keluarga saya dan keluarga dia yang bersangkut paut dan saling mengenali", ujarnya dipetik sebagai berkata kepada MD.

Mengenai perkembangannya sekarang, kata Waheeda, selepas tidak lagi aktif dalam dunia seni, dia kini selesa bergelar suri rumah tangga.

Selain itu, masanya juga dipenuhi dengan aktiviti usrah dan mengaji bersama rakan. Malah Waheeda juga ada menjalankan perniagaan online seperti koleksi pakaian musliah dan abaya serta produk kecantikan.

"Sejak saya berhenti menyanyi, saya lagi ada banyak masa dengan suami dan keluarga. Asalkan ada waktu lapang, kami akan berkumpul adik beradik. Selain itu saya sibuk dengan aktiviti usrah dan mengaji dengan rakan-rakan. Saya juga buat bisnes online secara kecil-kecilan. Perniagaan tersebut baru saja bermula setahun yang lalu", katanya.

Untuk info, Waheeda turut menghasilkan dua buah lagu berjudul 'Ighfir Zunubih' dan 'Subhanaq'. Lagu-lagu tersebut akan dimuatkan di dalam album suaminya 'Andai Esok'.

"Saya lebih senang buat lagu untuk suami. Ada dua lagu yang telah saya hasilkan dan akan dimuatkan dalam album terbarunya nanti.

"Selain itu saya ni juga seorang yang minat dengan beg tangan. Jadi, InsyaAllah kalau ada rezeki lebih saya merancang nak buka sebuah butik beg tangan, pada masa depan", jelasnya menutup bicara.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


PAKAI TUDUNG DEDAH LEHER & TELINGA - WAWA ZAINAL KENA TEGUR

Siapa mengikuti Wawa Zainal di media sosial, pasti tahu pelakon ini tidak lokek berkongsikan aktiviti harian buat tatapan peminat, meskipun jarang dilihat di kaca televisyen.

Baru-baru ini, perkongsian isterikepada pelakon Aeril Zafrel itu menjadi perhatian apabila memuat naik gambar dan video bersama anak perempuannya, Hayla Maghfirahtul Adzkiyaa.

Bagaimanapun, gaya tudung yang dipakai Wawa itu telah menarik perhatian apabila dikatakan tidak sesuai dengan penampilannya sebagai wanita berhijab.

Klik untuk gambar besar

Meninjau ke ruangan komen, rata-rata pengguna laman sosial meluahkan rasa kurang senang dengan gaya tudung dipakai Wawa apabila menampakkan bahagian leher dan telinganya.

Malah, ada yang menegur semakin lama tudung yang dipakai semakin pendek serta menitipkan pesanan supaya pelakon itu lebih menjaga aurat.

Meskipun pelbagai komen kritikan ditinggalkan oleh pengguna laman sosial, namun tiada komen balas daripada Wawa dan video tersebut masih lagi disiarkan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ABBY & SUAMI ZIARAH KUBUR BABY DANIAL: "SEMOGA JUMPA SEMULA DI SYURGA..."

Selepas dua hari pulang dari mengerjakan umrah, pelakon Abby Abadi dan suaminya, Muhammad Faizal berpeluang menziarahi kubur anak bongsu mereka, Muhammad Danial Firman atau Baby D yang meninggal dunia selepas 70 hari dilahirkan. Abby berkongsi foto dirinya dan suami serta dua orang anak angkatnya Daiyan dan Dayana menziarahi pusara Baby D di laman Instagram miliknya.

"Ni apa Abah? Kubur tu apa? Kenapa kena duduk sini? Agaknya kalau dah besar sikit & boleh bercakap mesti Daiyan tanya macam-macam kan? Daiyan Dayana pun tak sempat nak bertentang mata dengan Arwah Baby D.. Insya-Allah semoga kita semua dapat jumpa semula di Syurga ALLAH ya sayang-sayang Mama semua," tulis Abby.

Baby D dilahirkan dengan berat 535 gram pada 27 September lalu. Abby dan suami kehilangan anaknya itu ketika mereka  berada di Makkah bagi menunaikan umrah sejak 5 Disember lalu. Terdahulu, Abby selamat melahirkan bayi lelaki itu pada 27 September lalu secara pembedahan selepas mengalami tumpah darah disebabkan tekanan darah tinggi.

Pasangan yang mendirikan rumah tangga pada 14 Ogos 2015 itu turut mempunyai dua anak angkat, Muhammad Daiyan Fayyad dan Maisara Dayana Fathia. Menerusi perkahwinan terdahulu, Abby dikurniakan tiga cahaya mata iaitu Mohamed Danish Hakim, 16, Marissa Dania Hakim, 14 dan Maria Danisha Hakim, 11.

Klik untuk gambar besar

www.myartis.com / Sumber & foto: Astro Gempak & Instagram Abby Abadi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NABILA HUDA: "SAYA BERBANGGA DENGAN PAPA... SYUKUR ALHAMDULILLAH DIA ATAS PENGANUGERAHAN INI"

"Buat papaku yang tersayang, sesungguhnya saya begitu gembira apabila menerima perkhabaran ini. Setelah sekian lama masih menyanyi dan menghiburkan peminat, papa menerima sumbangan dalam bidang seni. Semestinya sebagai anak, saya berbangga dengan papa yang sentiasa nombor satu di hati saya. Syukur Alhamdulillah di atas penganugerahan ini.

"Dalam masa yang sama, saya harap pengiktirafan ini dapat memberikan inspirasi dan motivasi kepada golongan muda di luar sana untuk terus menghasilkan produk dan karya.

"Apa yang penting, saya berharap papa akan terus berkhidmat untuk menghiburkan penggemar muzik tempatan. Jangan lupa misi dan visi yang papa dan juga Search ingin lakukan.

"Pastikan ia berjaya dilaksanakan," kata pelakon Nabila Huda yang berbangga bapanya, vokalis kumpulan Search, Amy Search menerima pingat Darjah Pangkuan Seri Melaka (DPSM) yang membawa gelaran Datuk, selepas lebih 40 tahun menghiburkan peminat seni tempatan.

Klik untuk gambar besar

Nabila atau lebih mesra disapa Abil berharap pengiktirafan ini dapat memberikan motivasi dan inspirasi buat generasi muda untuk terus berkarya.

Amy atau atau nama sebenarnya Suhaimi Abdul Rahman, 64, sebelum ini dilaporkan menjadi satu satunya anak seni yang menerima pingat terbabit sempena hari jadi Yang di-Pertua Negeri, Tun Mohd Ali Mohd Rustam yang ke-73 hari ini.

Amy yang memulakan kerjaya sekitar awal tahun 80-an sudah menerima banyak pengiktirafan dalam dunia muzik termasuk mencetus fenomena lewat lagu Isabella bersama kumpulan legenda, Search.

Karya karya mereka juga menembusi pasaran di Indonesia, sehingga Amy bersama anggota Search yang lain termasuk Allahyarham Yazit Ahmad pernah membintangi filem Isabella yang turut dibintangi aktres popular republik itu, Nia Zulkarnaen pada 1990.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ELYANA KINI GENAP USIA 34: "DOA SAYA & KELUARGA SIHAT, PANJANG UMUR..."

Hari ini penyanyi dan pelakon Elyana telah menyambut ulang tahun kelahirannya yang ke-34 tahun. Elyana menerusi laman Instagram miliknya telah memuat naik status memohon doa untuk diri dan keluarganya.

"5 july 2021. Hari lahir saya yang ke 34 tahun. Saya mohon doa supaya saya dan keluarga sihat, jadi orang yang baik,panjang umur, di perluaskan pintu rezeki dan selamat dunia akhirat. Amin Ya Rabbalalamin," tulisnya.

Menerusi entri kongsikan itu, Elyana berdoa agar dia dan keluarga diberikan kesihatan yang baik, dipanjangkan usia serta dilimpahkan rezeki.

Klik untuk gambar besar

Perkongsian Elyana itu mendapat pelbagai reaksi daripada netizen yang mendoakan agar penyanyi itu cepat sembuh serta diberikan kesihatan yang baik.

Terdahulu, Elyana memaklumkan dia perlu menjalani rawatan radioterapi selama 10 hari. Katanya lagi, dia juga perlu menjalani proses memasukkan darah dan susu ke dalam badannya yang kini hanya seberat 35 kilogram.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RYAN BAKERY TESINGGUNG DIKATA SOMBONG, BESAR KEPALA: "SAYA INI ORANGNYA 'MASUK AIR' & 'GILA-GILA'

Sebut sahaja nama Ryan Bakery, pasti ramai yang mengenali selebriti TikTok ini yang sejak kebelakangan ini mula mendapat perhatian peminat termasuk golongan selebriti yang terhibur dengan video dihasilkan di laman sosial tersebut.

Namun, populariti yang diraih itu menyebabkan dia dituduh sombong dan besar kepala apatah lagi kini sudah melebarkan sayap sebagai pelakon filem. Ryan berkata, dia berasa tersinggung dengan tuduhan berkenaan namun menyifatkan ia sebagai lumrah memandangkan sudah terlibat dalam bidang seni.

Dalam pada itu, Ryan atau nama penuhnya Muhammad Ryan Fahmi Bakery, 27, menjelaskan populariti mendadak yang diraih tidak mengubah personalitinya sebagai seorang yang gemar berjenaka.

"Apabila ada yang mengatakan saya sombong, ada juga rasa tersinggung tetapi saya terbuka dan terima kerana setiap daripada kita mempunyai pandangan tersendiri. Lagipun sebagai manusia biasa, mustahil untuk kita puaskan hati semua orang. Saya terima sahaja apa pandangan mereka.

Klik untuk gambar besar

"Saya faham mereka hanya melihat apa disajikan di media sosial tetapi tidak mengenali saya secara peribadi. Melihat dan menilai itu mungkin hanya berdasarkan bahasa tubuh atau reaksi wajah. Sekiranya ada yang ingin tahu boleh sahaja datang menegur saya. Saya ini orangnya 'masuk air' dan 'gila-gila'.

"Tiada sebab saya hendak bersikap sombong kerana pengikut di media sosial yang banyak memberi sokongan kepada saya. Tanpa mereka saya bukanlah siapa-siapa," ujarnya yang dipetik sebagai berkata kepada mStar.

Sementara itu, bercakap perkembangan kariernya sebagai pempengaruh media sosial, Ryan memberitahu dia bakal muncul dalam filem 'Hantu Kuat Ketawa' arahan Mawi tidak lama lagi.

Tambah Ryan, buat masa ini dia hanya ingin fokus kepada tawaran filem kerana tempoh penggambaran yang tidak terlalu panjang dan membolehkan dia memfokuskan kepada content media sosial.

"Bukanlah memilih tetapi sebab tempoh penggambaran yang lebih singkat membuatkan saya mahu fokus kepada filem berbanding drama buat masa ini. Alhamdulillah pengalaman pertama berlakon dalam 'Hantu Kuat Ketawa' dibawah arahan Mawi banyak memberi pendedahan kepada saya dalam bidang lakonan," katanya.

Untuk makluman, nama Ryan melonjak naik selepas dia memuat naik siri video nostalgia zaman kanak-kanak di TikTok yang mempunyai 2.9 juta pengikut.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FATIN AFEEFA SELAMAT NIKAHI JUTAWAN - BEKAS SUAMI UCAP TAHNIAH, MINTA JANGAN LUPA TARIKH MAHKAMAH 26 JANUARI

Tahniah diucapkan kepada pelakon Fatin Afeefa yang kini selamat kembali bergelar isteri apabila memilih Aliff Awang yang merupakan seorang jutawan sebagai suaminya dalam satu majlis akad nikah yang diadakan secara tertutup, semalam.

Berita gembira itu disahkan sendiri oleh Fatin dengan memuat naik sebuah video yang memaparkan momen majlis pernikahan yang berlangsung serba mewah di Putra Glass Hall, Subang Jaya.

Dalam video tersebut, terserlah senyuman kebahagiaan di wajah aktres berumur 28 tahun itu selepas menempuh pelbagai onak duri, duka dan air mata yang mengalir.

Dengan berlatar lagu yang berjudul 'Hingga Tua Bersama' nyanyian Rizky Febian, Fatin atau nama sebenarnya Fatin Nur Afifah Shamsudin menulis kapsyen ringkas, "Kun Fayakun. Assalamualaikum sayang."

Klik untuk gambar besar

Perkara tersebut turut dikongsikan oleh jurusolek terkenal, Datuk Alha Alfa yang bertanggungjawab menatarias pengantin perempuan. Malah, Alha turut memuat naik gambar Fatin di laman Instagram memaparkan aktres itu memakai busana serba putih berserta manis bertudung.

Melihat pada ruangan komen pula, rata-rata peminat memuji keputusan pelakon filem 'Tentang Bulan' itu yang memilih untuk tidak menghebahkan kepada umum. Selain itu, peminat juga tumpang gembira dan mendoakan agar perkahwinan ini kekal hingga akhir hayat.

Sebelum ini, Fatin dan Aliff difahamkan mengikat tali pertunangan pada bulan November lalu, selepas aktres itu memuat naik video memperlihatkan tangan seorang wanita yang dipercayai dirinya disarung cincin.

Sementara itu, bekas suami Fatin iaitu pelakon Adam Shahz telah berkongsi rasa gembira atas berita perkahwinan bekas isterinya itu. Adam ketika dihubungi, turut mengingatkan Fatin supaya tidak lupa akan tarikh perbicaraan tuntutan hak penjagaan anak yang akan berlangsung pada 26 Januari ini.

"Alhamdulillah, untuk majlis perkahwinan dan pernikahannya yang sudah berlangsung. Cuma satu sahaja. Dah kahwin, dah lepas, cuma jangan lupa tarikh untuk minta naik mahkamah pada 26 Januari nanti," ujarnya yang dipetik sebagai berkata kepada Harian Metro.

Adam yang kini berada di Thailand berkata, ini adalah perbicaraan kali pertama dia dan bekas isterinya itu bagi menuntut hak penjagaan anak perempuan mereka. Menurutnya lagi, dia hanya menuntut haknya sebagai bapa.

"Ini adalah perbicaraan kali pertama. Jadi, kita buka buku baharu. Sekarang, saya memang tak dapat jumpa anak. Jadi, apa pun, saya bergantung kepada keputusan mahkamah.

"Apa juga keputusan mahkamah, saya terima asalkan, jangan diputuskan silaturahim antara bapa dengan anak. Dalam kata lain, kalau saya tak dapat hak penjagaan sekali pun, sekurang-kurangnya saya dapat berjumpa dan melawat anak.

"Saya tak ada apa-apa isu. Tapi, bila pihak sana mengutarakan isu yang bukan-bukan, isu yang tak ada, diadakan, saya sebagai bapa berhak untuk menjaga maruah saya dan keluarga," katanya.

Untuk makluman, Fatin pernah berkahwin dengan pelakon Adam Shahz pada 21 Disember 2013 namun disahkan bercerai 30 Mei 2017. Pasangan itu dikurniakan seorang cahaya mata perempuan, Ivy Herra Sophia, 7.

Dalam pada itu, Fatin turut mempunyai seorang cahaya mata lelaki, Adam Aisy Arrian, 10, hasil perkahwinan terdahulu.

  ________ IKLAN ________ Terbukti berkesan apabila ramai yang guna kata wangi, mudah serap dan mampu merawat kulit dalam masa singkat untuk lebih halus dan cerah. Nak beli kat store pun kadangkala habis takda stock. Semuanya gara-gara racun tik tok. Bagi yang bertunang atau nak mendirikan rumah tangga, elok cuba guna ni untuk hari bahagia. Tak mahal, murah je kerana harganya mampu milik.Beli kat offical store je..!  KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BOB LOKMAN: "JANTUNG OKEY... CUMA PERGERAKAN TERBATAS, MASALAH PARU-PARU"

"Untuk masalah jantung saya, Alhamdulillah bateri itu okey. Namun, kini saya kena pastikan air dalam badan berkurangan dan tidak boleh berlebihan kerana masalah di paru-paru. Alhamdulillah masalah pernafasan saya semakin baik, tapi tak boleh terlalu aktif buat kerja.

"Saya kena dapatkan rehat yang cukup kerana keadaan kesihatan memang dah tak macam dulu lagi. Perlu dijaga rapi. Namun, saya tak mahu terlalu manjakan diri dengan duduk berehat saja.

"Saya akan pastikan ada membuat pergerakan walaupun sekarang agak terbatas," itulah kata pelakon, pelawak dan penulis lirik, Bob Lokman, 57, mengenai keadaan kesihatannya yang kini beransur sihat dan sudah pun dibenarkan keluar dari Hospital Sultanah Bahiyah, Alor Setar Kedah, 23 Oktober lalu selepas lebih dua minggu menerima rawatan lanjut.

Bob atau nama sebenarnya Mohd Hakim Lokman sebelum ini dimasukkan ke Unit Penjagaan Koronari (CCU) hospital itu pada 1 Oktober dan 13 Oktober lalu kerana keadaan kesihatan yang tidak stabil akibat cepat penat dan sukar bernafas.

Klik untuk gambar besar

Penulis lirik lagu 'Isabella' dan 'Taman Rashidah Utama' itu memaklumkan dia akan bertemu semula dengan doktor untuk pemeriksaan, Disember ini. Dalam pada itu, Bob berkata, dia kini dalam tempoh pemulihan dan pernafasan juga semakin baik. Cuma, katanya pergerakan masih terbatas dan perlukan rehat yang cukup termasuk kurangkan air dalam badan.

Menurut Bob, apapun selepas dia melakukan rawatan laser pada jantungnya, 3 Oktober lalu menujukkan keadaan kesihatannya semakin baik. Malah, ujarnya dia kini sudah boleh bernafas dan tidur dengan baik. Ditanya mengenai bengkak di kaki kanannya, Bob berkata ia sudah surut. Katanya keadaan kini baik-baik saja dan terima kasih pada semua yang bersama membantu mendoakan kesembuhannya itu.

Terdahulu, Bob memberitahu dia terpaksa menunda beberapa kali temujanji bersama doktor untuk rawatan susulan jantungnya di hospital kerana kes Covid-19 yang tinggi.

Bob yang sebelum ini mengalami masalah jantung itu selamat menjalani pembedahan membetulkan degupan jantung iaitu 'Cardiac Resynchronization Therapy & Defibrillator (CRTD) di Hospital Sultanah Bahiyah, Alor Setar Kedah pada awal Disember, tahun lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'BULAN JATUH KE BAHU' BILA  FAZURA LENTOK DI BAHU WAK DOYOK

Jika baru-baru ini penonton Astro yang menyaksikan Maharajalawak perasan mengenai jelingan Wak Doyok terhadap Fazura di dalam TV, terkini ramai yang makan hati apabila tersebar gambar kepala Fazura melentok manja di bahu Wak Doyok.

"Muka ada senyum..!!! Dah boleh mimpi yang indah-indah @missfazura ini malam. Ini lah yang dikatakan bulan jatuh kebahu. Dia suke orang yang kelako.. untung abang Jamil.

Klik gambar untuk size besar

"Bersama si cantik jelita lagi menawan @missfazura misai ku naik boleh dipintal. Hari tu jeling kecoh satu kapal. Hari ini dapat bersua muka aku jadi tebal.," begitulah caption Wak Doyok melalui IGnya.

Untuk makluman semua, kemesraan Wak Doyok dengan Fazura ini telah dirakamkan di sebuah pertunjukan fesyen yang berlangsung semalam. Dan bak kata Wak Doyok, memang bukan jatuh ke bahu bila mimpi jadi kenyataan. Ahak!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


SHARNAAZ: "JANGAN SESEKALI MENIDAKKAN KAUM ADAM SEBAGAI KETUAMU"

Rata-rata netizen menyifatkan rumah tangga pelakon Sharnaaz Ahmad dan isterinya, Noor Nabila sedang bergolak. selepas pasangan itu memuatnaik pelbagai status luahan hati di akaun Instagram masing-masing.

Baru-baru ini, status Sharnaaz bersempena Hari Wanita Sedunia juga mencetuskan pelbagai spekulasi. Pelakon itu meninggalkan nota pesanan mengingatkan kaum wanita terutama sekali untuk mereka yang sudah berkahwin agar menghormati kaum Adam. Lelaki dan wanita saling memerlukan.

Tidak pasti apa yang berlaku antara mereka berdua, tetapi kami mendoakan agar semuanya dapat diselesaikan secara baik. Biasalah dalam rumah tangga pasti akan ada pasang surut, sedangkan lidah lagi tergigit inikan pula suami isteri.

Klik untuk gambar besar

www.myartis.com / Sumber & foto: Beautifulnara & Instagram Sharnaaz Ahmad

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUGU PAVITHRA NAFI HIDUP MAKIN MEWAH, CADANG CARI KERJA TETAP: "RUMAH BAHARU BUKAN BELI, SEWA RM400 SEBULAN"

Semua sedia maklum mengenai pengendali saluran YouTube Sugu Pavithra, M. Sugu yang baru-baru ini berpindah ke rumah baharu. Mesti ramai yang ingat hidup pasangan ini semakin mewah sejak video masakan mereka di Youtube menjadi viral. Ekoran video tersebut, ramai yang membuat andaian mendakwa pasangan tersebut kini benar-benar menjana pendapatan tinggi di YouTube sehingga mampu berpindah ke rumah baharu.

Bagaimanapun, pasangan ini menafikan dakwaan yang mereka berpindah kerana memperolehi sumber pendapatan lumayan hasil video masakannya di Youtube. Sebaliknya, Sugu memberitahu, selepas membuat keputusan berhenti kerja, dia tidak boleh terus tinggal di sana memandangkan rumah tersebut merupakan kuarters yang disediakan khusus buat pekerja ladang sahaja.

"Dulu saya tinggal di kuarters, jadi apabila sudah berhenti kerja, saya kena cari rumah lainlah. Rumah baharu ini pun bukan saya beli, saya hanya menyewa dengan membayar RM400 sebulan," jelasnya yang sebelum ini berkongsi pengalaman dia dan suaminya berpindah ke rumah baharu di Sungai Siput, Perak.

Dalam pada itu, kata Sugu, selepas ini, dia tetap berhasrat untuk mencari pekerjaan lain sebagai sumber pendapatan tetapnya dalam menyara keluarga: "Semua orang mahu berikan yang terbaik buat keluarga, begitu juga saya. Saya pun ingat nak cari kerja lain selepas ini. Tak bolehlah duduk rumah lama-lama. Tengoklah, mungkin kerja kilang ke atau apa sahaja yang ada dekat sini nanti," katanya.

Begitupun, menurut Sugu, dia akan terus tetap memberikan komitmennya bersama isteri, S. Pavithra dalam menghasilkan video-video masakan seperti biasa: "Tak apa, kalau saya kerja nanti, masih ada masa di rumah untuk buat video pada waktu petang," ceritanya.

Sebelum ini, kisah pasangan suami isteri keturunan India ini menerima perhatian rakyat Malaysia selepas video masakannya yang ringkas di YouTube menjadi viral. Bahkan, pasangan yang menggunakan nama saluran Sugu Pavithra di YouTube itu juga turut mendapat perhatian Perdana Menteri, Tan Sri Muhyiddin Yassin. Sehingga kini Sugu Pavithra mempunyai lebih 600,000 subscribers di YouTube.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SHAH JASZLE & HANIS HUSNA NIKAH SENYAP-SENYAP?

"Finally!!!" demikianlah tulis Shah Jaszle melalui Instagramnya sambil memperlihatkan gambar kekasihnya Hanis Husna berpakaian pengantin.

Malah ramai kalangan kenalan dan rakan laman sosial Shah Jaszle mengucapkan tahniah kepada pelakon itu kerana dikatakan telah selamat bergelar suami isteri.

Klik gambar untuk size besar

Apa yang menarik, Hanis turut dilihat memuat naik gambar yang sama di akaun Instagramnya.

Tahniah diucapkan!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


FUHHH... MAN RAJA LAWAK DAH ADA GIGI PENUH!

Semua mengetahui mengenai keadaan bentuk gigi Man Raja Lawak yang sebelum ini sering dikutuk netizen dan menjadi bahan lawak. Namun kini, pelawak dan pelakon itu menerusi laman Instagram tampil muncul dengan penampilan baru.

Dalam perkongsian tersebut, Man berkongsi dia telah melakukan rawatan untuk memperbetulkan struktur giginya. Hantaran berkenaan juga menunjukkan perubahan pada bahagian gigi Man sebelum dan selepas menerima rawatan.

"Alhamdulillah, kalau korang jumpa abang lepas ni senyum jer faham-faham ek pasal gigi abang dah penuh.. Terima kasih @klinik_pergigian_erfa atas pengalaman yang best ni #abgdahtaktakutjumpadoktorgigi," tulis Man.

Klik untuk gambar besar

Dalam pada itu, menerusi hantaran yang lain, Man juga berkongsi perasaan gembira tentang perubahan pada dirinya: "Semalam abang tidur dalam senyum jer hasil dari @klinik_pergigian_erfa," katanya lagi.

Sebelum ini, Man sering berdepan pelbagai tohmahan netizen mengenai bentuk badan dan juga gigi.

www.myartis.com / Foto: Instagram Man Raja Lawak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SOLAT JENAZAH ARWAH ISTERI PAKAI PPE - SHUIB BERSYUKUR DIBERI PELUANG

Diberi kesempatan menunaikan solat jenazah buat arwah isteri, Allahyarham Siti Sarah Raissuddin di Hospital Canselor Tuanku Muhriz, Universiti Kebangsaan Malaysia, UKM (HCTM), pagi ini, dengan memakai peralatan perlindungan diri (PPE), pelawak Shuib Sepahtu meluahkan rasa syukur.

"Alhamdulillah, arwah juga akan dikebumikan di tanah perkuburan sama dengan arwah ibunya," kata Shuib.

Penyelaras Pengurusan Jenazah HCTM, Ustaz Mohd Sanusi Mustafa memberitahu, jenazah akan disempurnakan dengan kaedah tayamum sebelum solat jenazah. Shuib bersama beberapa ahli keluarga perlu memakai (PPE) ketika solat jenazah dilakukan.

"Pada peringkat pertama, saya bersama dua wakil Jabatan Agama Islam Wilayah Persekutuan Kuala Lumpur (JAWI) akan menyempurnakan jenazah dengan kaedah tayamum sebelum solat jenazah.

"Kemudiannya, barulah Shuib bersama ahli keluarga diberi kesempatan menunaikan solat jenazah sekali lagi, namun dibekalkan dengan PPE kepada mereka," kata penyelaras Pengurusan Jenazah HCTM, Ustaz Mohd Sanusi Mustafa.

Jenazah arwah Siti Sarah akan dikebumikan di Tanah Perkuburan Islam Kampung Sungai Pusu, Gombak, kira-kira jam 12 tengah hari, hari ini.

Terdahulu, Allahyarham Siti Sarah menghembuskan nafas terakhir di ICU, HCTM akibat COVID-19, jam 5.13 pagi ini. Pemergian penyanyi lagu 'Semakin' itu disahkan oleh Shuib sendiri laman Instagram (IG).

Ibu kepada empat cahaya mata itu berada dalam keadaan koma selepas dan bertarung nyawa akibat COVID-19 selepas lebih 48 jam ditidurkan. Siti Sarah terpaksa ditidurkan dan melahirkan bayi lelaki, Ayash Affan melalui pembedahan tanpa sedar, jam 5 petang pada Jumaat lalu.

Pada Jumaat lalu, paras oksigen jatuh sehingga 40 peratus, kemudiannya meningkat 77 peratus pada jam 2 pagi, namun menunjukkan perkembangan positif meningkat sehingga 85 peratus, kelmarin.

Pada 27 Julai lalu, Siti Sarah mengesahkan dirinya dan keluarga positif COVID-19. Selain Siti Sarah dan suami, Shuib serta tiga cahaya mata, Uwais Alqarni, 10, Dzahira Talita Zahra, 8, dan Ariq Matin, 6, disahkan positif.

Bagaimanapun, Shuib bersama anak-anak disahkan negatif selepas melakukan kuarantin kendiri selama 14 hari.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"FIKIRAN BERCELARU..." - SYANIE SELAMAT DIBEDAH BUANG RAHIM & OVARI SELAMA 7 JAM

Menerusi satu muatnaik di laman Instagram baru-baru ini, pelakon Syanie telah meluahkan rasa syukur apabila selamat menjalani pembedahan membuang rahim dan ovari pada Rabu lalu. Syanie berkata, pembedahan yang sepatutnya mengambil masa tiga jam itu berlanjutan selama tujuh jam sebelum keadaanya stabil dan ditempatkan di Unit Rawatan Rapi (ICU) di sebuah pusat perubatan.

"Pada 29 April lalu, saya telah menjalani pembedahan rahim dan ovari yang saya sendiri tak pernah terfikir akan melaluinya. Terdapat masalah pada ovari dan uterus saya yang perlu dibuang. Pembedahan yang disangka mengambil masa tiga jam hanya selesai dalam masa tujuh jam dan berada di ICU dalam keadaan baik.

Berkongsi perkara itu, Syanie berkata, biarpun dia pernah melalui beberapa kali pembedahan, namun dia tetap berasa takut untuk menjalaninya kali ini. Katanya faktor usia dan saiz badannya membuatkan dia memikirkan pelbagai risiko yang boleh berlaku sepanjang pembedahan itu.

Klik untuk gambar besar

"Bagaimanapun, dengan usia dan saiz begini, saya sangat takut dengan apa yang bakal berlaku. Ya, saya mungkin telah menjalani banyak pembedahan berbanding orang lain. Mungkin ada yang terfikir saya sudah terbiasa dengan situasi begini tapi percayalah, kali ini ia sangat berbeza. Fikiran saya ketika itu bercelaru dan hanya fikirkan perkara yang terburuk boleh terjadi," katanya.

Syanie yang menyambut ulang tahun ke 46 pada Khamis terharu dengan kasih sayang dan kata-kata semangat daripada ahli keluarga yang sentiasa berada di sisi: "Saya bersyukur keluarga saya ada bersama terutamanya adik saya, Ayin yang asyik marahkan saya (cara dia menunjukkan seolah-olah dia kuat walaupun saya tahu dia juga sedang bersedih) dan menyuruh saya untuk berfikiran positif dan sentiasa ingat pada Allah.

"Satu-satunya perkara yang membuat saya sebak apabila ibu berkata yang ibu boleh cari duit tapi tidak akan jumpa anak perempuan seperti saya jadi ibu pesan supaya jangan bersedih dan sentiasa ingat Allah, zikir dan selawat.

"Tak lupa juga adik beradik yang lain serta ipar duai. Mereka semua ada cara masing-masing dalam menunjukkan perasaan sayang terhadap saya. Mereka juga akan pastikan saya sentiasa tenang," ujar Syanie.

Selain itu, Syanie berterima kasih kepada orang ramai yang mendoakan kesihatanya dan berharap kesihatannya kembali pulih seperti biasa: "Saya ingin berterima kasih kepada semua yang telah mendoakan kesihatan dan terus menyokong saya, kepada doktor-doktor yang saya anggap seperti hero, keluarga kerana menyayangi, menjaga dan meyakinkan saya.

"Terima kasih Ya Allah untuk timeline baru yang Engkau berikan. Saya berdoa dan berharap agar ia menjadi sesuatu yang lebih baik. InsyaAllah," tutur Syanie atau nama sebenarnya, Syaniza Hisham.

www.myartis.com / Sumber & foto: mStar & Instagram Syanie

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"NABIL & LOFA TAK BERSALAH" - JOE AZIZ MOHON MAAF ISU 'DIHALAU'

Pelawak menerusi laman Instagram miliknya telah memuatnaik sebuah video memohon maaf untuk menjernihkan keadaan berkenaan isu yang tercetus antara dirinya dan pengacara 'MeleTOP', Nabil Ahmad dan Noor Neelofa.

Timbul dakwaan yang mengatakan Nabil dan Neelofa seakan mahu 'menghalau' Joe ketika program MeleTOP sedang berlangsung yang disiarkan pada Selasa lalu dengan menjemput penyanyi Faizal Tahir sebagai artis undangan.

Dalam program tersebut, Joe hadir sebagai kejutan sebelum Faizal dijemput masuk dan kedua-dua hos tidak tahu mengenai perancangan tersebut.

Akibat salah faham yang terjadi, netizen mula memberikan kecaman terhadap Nabil serta Neelofa dan mendakwa mereka seakan mahu 'menghalau' Joe.

Menerusi entri terbaru di laman Instagram milik Joe, pelawak itu memuat naik sebuah video untuk menjernihkan keadaan.

"Dikesempatan ini saya ingin memohon maaf, terutamanya kepada hos MeleTOP, Nabil dan Neelofa. Ramai yang sebenarnya bertanya kepada saya, mengenai status saya, ramai yang kecam tindakan Nabil dan Neelofa.

Klik untuk gambar besar

"Baik, saya nak bagi tahu, Nabil dan Neelofa tak tahu menahu pun mengenai kehadiran saya dan mereka tak bersalah langsung.

"Jadi mungkin status saya tu, saya rasa syok sendiri, mungkin saya terasa hati, sedangkan nak jadi pelawak, tak perlulah terasa hati.

"Apa pun, sekali lagi saya mahu memohon maaf kepada Nabil. Kepada kawan-kawan dan you all semua, jangan kecam dia, sama-sama kita mencari rezeki. Insya-Allah, niat yang baik, Allah permudahkan," kata Joe.

Difahamkan, situasi sebenar ialah pihak produksi telah memaklumkan Joe untuk hadir sebagai penyamar kepada Faizal. Mengikut plan asal, Joe harus menyamar seperti Faizal sehinggalah Nabil dan Neelofa dapat tahu yang dia bukanlah Faizal yang sebenar.

Namun begitu, atas beberapa kekeliruan, Joe masuk dan memperkenalkan dirinya sebagai Joe Aziz dan memaklumkan kepada semua yang Faizal tidak dapat hadir.

Apabila dia memperkenalkan dirinya sebagai Joe Aziz, keadaan menjadi sedikit kekok dan pihak produksi mengarahkan Faizal untuk masuk ke set MeleTOP.

Akhirnya, apabila Faizal masuk, tumpuan semua pihak beralih kepada Faizal dan menyebabkan situasi tersebut berlaku.

Untuk rekod, Joe pernah menyertai Raja Lawak 2 tetapi tidak berjaya memasuki senarai 'top 10'. Tidak berputus asa, Joe mencuba nasib dalam program Lawak King pada 2008.

Kepada yang belum pernah mengenali Joe, selain memiliki wajah seiras Faizal, pelawak berusia 33 tahun ini juga mempunyai bakat meniru suara dan gaya tokoh serta selebriti ternama.

Antaranya ialah bekas Perdana Menteri Malaysia, Datuk Seri Najib Tun Razak, Datuk Seri Hishammuddin Hussein, Datuk Dr. Fadzilah Kamsah, Zizan Razak, Zamani (Slam) dan ramai lagi.

www.myartis.com / Sumber: Astro Gempak & Instagram Joe Aziz

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ERRA TAHU MASALAH RUMAH TANGGA BEKAS SUAMINYA, TAPI ZIP MULUT

"Saya tidak mencampuri urusan rumah tangga walaupun dia bekas suami dan bapa kepada anak saya. Kalau mereka tak buka mulut, saya akan zip mulut saya.

"Tipulah kalau saya tak tahu mengenai pergoalan yang berlaku sedikit sebanyak, tetapi secara mendalam saya tidak tahu dan tidak mahu tahu. Saya tak korek pun, hanya tahu cerita dasar," ujar Erra Fazira dipetik sebagai berkata mengenai pergolakan rumah tangga Laudya Cynthia Bella dan Engku Emran yang akhirnya berpisah.

"Sebagai wanita kami ada berbicara menerusi teks, tapi hanya perkara-perkara umum sahaja tidak begitu terperinci. Bella juga tidak bercerita lebih kepada saya.

"Saya pun wanita dan ada beri semangat kepadanya. Tiada siapa yang mahukan perceraian, saya pun pasti Bella dan bekas suami pun begitu. Mereka dah cuba tapi itulah ketentuannya," tambahnya mengenai Laudya yang ada berhubung tetapi hanya berkongsi hal tidak terlalu terperinci.

Untuk info, sebelum ini hubungan perkahwinan Laudya Cynthia Bella dan Engku Emran akhirnya terjawab apabila pelakon Indonesia itu mengesahkan bahawa mereka sudah pun bercerai selepas dua tahun mendirikan rumah tangga.

Dakwa Laudya, keputusan untuk berpisah itu telah dipersetujui oleh kedua-dua belah pihak dan dilakukan secara baik.
Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::